Sepasang Sayap Tak Terlihat…..

Kini ruang kediaman mahu pun pejabat bagaikan tidak sempurna jika tidak dihias dengan sofa. Tidaklah bermakna sofa itu perlu dempak dan besar saiznya. Atau berbunga serta berwarna warni. Lupakan sebentar sofa tradisi itu. Sofa wing jelas pada kita banyak memainkan peranan dalam menghidupkan suasana kediaman agar nampak cantik dan molek. Namun pereka tidak tinggal diam kerana wing sofa juga banyak mengalami perubahan sejajar dengan peredaran aliran gaya di luar sana.

Mungkin ramai yang terlepas pandang, banyak sofa moden di luar sana berasal dari susur galur sofa wing. Inspirasi pereka yang memartabatkan rekaan ini diubah rupa menjadi selaras dengan imej dekorasi sekarang yang lebih ringkas, selesa danpada masa yang sama, unik bentuknya. Malah warnanya juga lebih menarik biar polos namun dek bentuk yang agak luar dari kebiasaan ini, ia tampil cukup elegan. Begitu moden bentuknya sampai adakala tak terlihat dek kita acuan sofa wingnya dengan sekilas pandang.

Tidak kiralah berkaki kayu tirus atau berkaki besi dan sebaganya, sofa wing tiga atau sebuah tempat duduk kini menjadi tarikan ramai pereka untuk menyerlahkan satu prinsip klasik dalam menu moden. Ia merupakan satu langkah bijak dalam menghidupkan idea klasik ini dalam aliran urban sezaman malah kualiti kerja pembinaannya juga dinaik taraf agar jauh lebih kemas serta nyaris sempurna. Anda yang mempunyai sofa wing lama, jangan dibuang. Sebaliknya tukarlah kemasan lembutnya agar bersifat sezaman dan segar. Simple-simple sahaja di IMPIANA.

Biar dapur sempit asalkan kita puas hati dengan kualiti yang ada dan memberi ilham sehabis baik untuk menyerlahkan seri dan nilai praktikalnya. Ini adalah idea untuk rekaan dapur sempit yang sesuai dengan kediaman jenis kondominium dan apartmen.

KECIL TIDAK BERMAKNA SEMUA BENDA KENA SIMPLE. BOLEH JE KITA PADANKAN ASAL ADA PLANING DAHULU.

CONTOH ILHAM WARNA YANG MENARIK UNTUK SEBUAH DAPUR. CERIA DAN CANTIK!

kemasan kaunter kalau boleh biarlah berkualiti. Dalam kita menyiapkan dapur cantik dan berkualiti, bahagian atas ini janganlah berkira kerana ia penting untuk melakukan tugas di dapur. Malah kualiti kaunter top juga antara elemen estetika yang warjar di jaga

MATERIAL JUGA PENTING AGAR DAPUR NAMPAK CANTIK DAN CLASS. ADKALA MATERIAL ASAS JE PUN TAPI PANDAI MIX DAN MATCH NAMPAK CANTIK DAH.

Kabinet tertutup padu sampai ke siling bagus. Tetapi bosan juga kalau semua tertutup. Dah macam dapur kapal terbang. Jadi kalau dan seunit dua kabinet terbuka tak salah. Terutama untuk mengeringkan pinggan mangkuk. Susunan yang cantik pasti membuat hati tertarik.

KEPELBAGAIAN BENTUK KAUNTER DAN MENEPATI FUNGSI DI DAPUR. RUANG NAMPAK HIDUP DAN CANTIK JIKA BIJAK ANDA MENGGUNAKANNYA.

Pelan lantai kena bijak. RUANG KOMPAK ini juga perlu kaunter sarapan dan ruang untuk meltak peti sejuk. Jadi jangan ketinggalan ye menempatkan segala bagai keperluan asas di dapur dan rancang dengan teliti keperluan anda.

MASUKKAN SEMUA KEPERLUAN DALAM 1 RUANG. KOMPAK , BIJAK DAN TIDAK MENYUSAHKAN KITA BERGERAK.

IMPIANA nak kongsikan rahsia penting untuk semua pembaca kali ni, nak buka mata semua tentang pentingnya kita miliki kediaman selesa dan nampak mewah dengan mengikut bajet yang kita ada. Ambil tahu perkara ini elak rugi bila renovasi rumah.

Saya pasti ramai yang mengidamkan sebuah kediaman yang cantik dan sempurna untuk gaya hidup masa kini. Tetapi pernahkah anda terfikir kediaman yang anda miliki kini yang mungkin sudah lama atau kurang serinya mampu menjadi sebuah kediaman idaman ramai.

Pastinya terfikir pula dengan duit poket yg ada, ini semua tidak menjadi masalah jika anda bijak mengatur strategi kewangan anda. Menyimpan adalah satu langkah paling praktikal untuk anda lakukan.

IMPIANA nak kongsikan kisah pemilik kediaman ini yang telah memberi nafas baru kepada kediaman milik peribadi mereka. Tidak perlu bermodalkan jutaan ringgit untuk miliki kediaman sebegini rupa. Bijaknya pemilik ini ia mencipta nafas barunya rumahnya dengan menggunakan khidmat pakar hiasan dalaman. Perancangan awal membuatkan pemilik elak rugi kemudian hari.

Pakar Hiasan Dalaman MamyHome menjadi pilihan pemilik kali ini. MamyHome telah menyelesaikan masalah yang dihadapi oleh pemilik ini. Kediaman yang agak terhad keluasannya dan susun atur yang agak sempit membuatkan mereka sekeluarga kurang selesa. Apa yang MamyHome lakukan untuk kediaman ini sehingga ia kelihatan seolah seperti kediaman baru. Jom lihat hasil sentuhan magis Pereka Hiasan Dalaman MamyHome ini.

Dalam asyik menghias dan mengubah suai rumah sehingga menjadi sebegini rupa, IMPIANA juga ingin menyelit mengenai sebuah rumah yang menjadi tarikan masa kini.

Nama pemilik: Siti Nurain
Lokasi: Jeram, Kuala Selangor
Jenis kediaman: Rumah kampung kayu sebiji
Konsep: Moden kontemporari
Spesifikasi: 2 bilik, 1 bilik air, sebuah dapur dan ruang tamu

Binaan kayu sering dikaitkan dengan binaan tropika atau tradisional. Namun, dewasa ini pemilik lebih berani menongkah arus cuba lari dari kebiasaan. Seperti perkongsian dekorasi kediaman kayu yang pernah dipaparkan sebelum ini, walaupun penaataan dekorasi amat berbeza dengan fizikal asal kediaman kayu, ia tetap indah dan lebih praktikal.

Seperti kediaman yang dikunjungi Impiana baru-baru ini. Rumah milik Pak Tenun yang merupakan salah sorang penduduk terawal di sekitar Jeram kini di diami oleh anak saudaranya yang lebih mesra di kenali dengan nama Ain. Pak tenun kini mendiami sebuah kediaman yang lebih besar yang dibina bertentangan kediaman kayu ini. Kini, rumah kayu ini menjadi tempat berteduh buat Ain dan suami Bersama 2 orang anak mereka yang masih kecil.

Dari luar, memang jelas kelihatan kediaman ini amat sempit. Melangkahkan kaki memasuki kediaman ini lebih menguatkan pandangan penulis apabila melihat tersedianya sebuah ruang tamu yang kecil, 2 bilik tidur, dapur dan sebuah bilik air yang secukupnya untuk ain seisi keluarga. Uniknya, binaan kediaman ini memaparkan ciri-ciri binaan rumah melayu lama di mana rumah ibunya dibina tinggi dari tanah.

Namun, memang tidak disangka kediaman ini sangat polos sebelum kehadiran ain sekeluarga. Pun begitu, strukturnya utuh walaupun telah dimakan usia. Ini menunjukkan pemilik asalnya Pak Tenun memang pandai menjaga rumah kayu ini. Jiwa muda Ain ingin kan sebuah kediaman yang lebih moden dan berani. Oleh itu, renovasi di ruang tamu dilakukan secara menyeluruh.

Memilih rona biru dengan gabungan konsep moden kontemporari, sebuah kediaman yang muram bertukar wajah penuh keceriaan. Pemilihan cat minyak mengikut rona pilihan Ain iaitu biru elektrik melapisi dinding polos yang dipilih sebagai feature wall. Nampak gelap kan? Namun pemilik bijak, dinding lain didominasi dengan rona biru langit. Secara tidak langsung, paduan dua rona ini dapat menyeimbangi antara satu sama lain.

Bukan sekadar dindingnya di alis cat baru, bahagian siling yang asalnya dikekuningan turut dicat dengan jenis kapur. Lantainya pula, diberi hamparan tikar getah dengan corak kayu. Padanan rona  coklat tikar getah dan biru di dinding memang paduan yang sempurna. Setiap satu menyumbang karekter tersendiri pada kediaman ini. Jadi, Ain tidak perlu risau akan perincian yang lain.

Optimumkan setiap ruang, pemilihan perabot yang ringkas diabadikan. Di ruang tamu, cukup sebuah sofa tiga tempat duduk untuk menampuk keperlu keluarga ain. Sebagai tambahan, sebuah bangku yang mempunyai corak yang sama dipadankan. Tidak mahu ruang tamu yang kecil ini terlalu sarat, permaidani dengan corak ringkas memberi keselesaan tatkala bersantai diruang ini.

Menambahkan impak visual bagi ruang yang sempit, sebuah bingkai cermin dengan kemasan bingkai emas ditatah menyerlahkan lagi fungsi feature wall. Untuk memastikan dalam ruang yang sempit ini dapat turut menyediakan ruang santapa buat air seisi keluarga, sebuah set meja makan berbentuk bulat mengoptimumkan sudut yang di hadkan.

Tidak terhenti hanya disitu, perincian untuk menyerlahkan lagi kediaman ini turut dilakukan. Sudah pasti, pencahayaan menjadi fokus utama. Pemilihan lampu chandelier memberi penjelasan di ruang makan manakala track light menggantikan lampu kalimantang memberi peluang kepada pemilik untuk melaraskan pancaran yang diperlukan. Sedikit sentuhan mewah, kain langsir dengan percikkan emas mengantikan langsir asal yang tidak berpadanan antara satu sama lain.

Ain yang berwatakan kemas namun bersahaja amat menekankan keringkasan dalam dekorasi kediamanya. Bukan sekadar disebabkan oleh ruang yang terhad, malah memberi ruang legar buat si cilik yang sedang lasak bermain. Setiap komposisi yang di padukan mempunyai fungsi yang tersendiri dalam memaparkan sebuah dekorasi moden kontemporari yang diimpikan ain.

Nak tahu tranformasi yang dilakukan dengan lebih lanjut, jangan lupa tonton rancangan tv Impiana setiap Selasa Jam 12.30 tengah hari. Kalau tak sempat tengok, boleh tonton siaran ulangan pada hari yang sama jam 9.00 malam. Terlepas juga, boleh tonton bila-bila di VOD ASTRO


“Feature Wall” Cantik Dengan Modal RM 70

Salah satu elemen penting dan pelengkap dekorasi kediaman adalah melalui penyediaan feature wall atau accent wall. Ia menjadi titik fokus dalam sesuatu ruang dan memastikan dekorasi kelihatan lebih sempurna. Selain menggunakan cat atau rona yang berbeza dan lebih menyerlah, terdapat pelbagai cara lain untuk menghasilkan sebuah feature wall seperti penggunaan lapisan wall paper dan sebagainya.

Bahan-bahan:
Cat hitam (background)
Cat hijau (untuk daun)
Tempera paste kuning (untuk mix dengan hijau)
Berus

Cara-cara:
1. Bersihkan dahulu dinding yang hendak di lakar. Jika terdapat lubang kesan paku, tutup dan perkemaskan terlebih dahulu 2. Cat keseluruahn dinding dengan rona hitam dan biarkan ia kering sepenuhnya

3. Bancuh cat hijau dengan tempera paste kuning untuk menghasilkan beberapa tona hijau yang berbeza
4. Lakar bentuk daun secara berselerak dan kreatif

Peti sejuk bukanlah perkakas elektrik yang mudah rosak sebenarnya. Jangka hayatnya panjang ye boleh pakai bertahun-tahun kalau pandai jaga. Min pakai peti sejuk dekat rumah ni nak masuk 15 tahun dah. Masih berfungsi dengan baik. Tetarik dengan perkongsian Khairul Hafiz di media sosialnya tetang cara menukar getah peti sejuk lama yang pintu dah tak nak melekat rapat.

Siapa yang ada peti sejuk yang dah tak nak tutup rapat tu boleh la ikut cara Khairul Hafiz ni. Memang terbaiklah. Jom kita tengok bagaimana cara beliau menukar getah pintu sejuk miliknya. Katanya mudah!

Selamat Mencuba!!

Mencari bingkai gambar yang sempurna sering menjadi punca ramai diantara kita give up dari mendeko galeri gambar di dinding. Cadangan kami? Pilih sesuatu yang simple dan biarkan gambar anda berbicara.

Selepas memilih bingkai yang bersesuaian, kita beralih ke bahagian yang sukar : menggantungkannya. Dengar macam mudah – hanya ketuk paku ke dalam dinding, bukan? Hakikatnya, prep dan perancangan adalah kunci utama untuk galeri dinding yang menarik dan kemas. Tanpa perancangan rapi, bingkai di dinding akan nampak caca marba serta out of place.

Di bawah IMPIANA kongsikan enam cara susun atur bingkai gambar untuk panduan kita semua. Jangan lupa share dengan kawan yang lain!

Mulakan dengan satu bingkai di tengah kemudian dari situ, susun bingkai yang lain mengelilingi bingkai pertama tadi.

2. CENTERED

Ini susun atur yang ringkas memerlukan usaha yang minima. Anda hanya perlu letakkan satu atau dua bingkai di bahagian tengah dan selaraskan bingkai di sisi kiri dan kanan dengan satu sama lain.

3. OUTER ALIGN

Anda hanya perlu pastikan kesemua bingkai gambar pada bahagian luar selari dan tidak terkeluar dari ‘barisan’.

4. REFLECTION

Tidak perlu risaukan saiz bingkai jika anda mahu cuba susunan refleksi ini. Hanya perlu pastikan bingkai gambar yang digantung itu terbentuk seakan objek dan bayang-bayangnya.

5. STAIRCASE

Sedikit kelainan dengan susunan ini kerana anda perlu susun mengikut arah menaik tangga. Pasti lebih menarik!

6. NINE-SQUARE

Jangan pandang rendah pada susunan simple ini. Walaupun nampak mudah, susunan inilah yang dapat memberi impak lebih besar pada sesuatu ruang.

Kipas siling makin lama, makin tak rasa angin nya. Ada tu, perlahan macam speed no. 1 walaupun dah letak maksimum. Kebiasaanya, masalah ini berlaku pada kipas yang dah lama. Jadi, ramai beranggapan dah sampai masa kipas tersebut rosak.

Salah tu. Sebenarnya, ada dua sebab kenapa kipas siling anda tidak rasa angin nya atau perlahan.

1. Kipas berhabuk

Ini punca utama. Bila terlalu banyak habuk di bilah kipas, ia akan mula perlahan. Ramai yang culas untuk membersihkan kipas. Almaklum lah kedudukan nya yang sukar dicapai. Tambahan kalau mengelap habuk pada kipas siling, bertaburan satu rumah habuknya.

Sebenarnya, ada cara mudah dan menjimatkan masa untuk mencuci kipas siling ni. Nak tahu macam mam? [Klik sini]

2. Kapasitor rosak

Kipas, mahal macam mana pun sampai masa kapasotornya rosak. Bukan rosak apa, dah tiba masa. Kapasitor ni lah yang berperanan menghasilkan kelajuan pada kipas.

Tak perlu tukar kipas baru, beli sahaja kapasitor dari kedai hardware. Harganya baru RM 5-7. Tak pandai nak memasang, boleh cara tutorial mengganti kapasitor di dalam video yang disediakan


Sisa Sifar Dengan TANAMERA

Kali ini IMPIANA bukan ingin bercerita mengenai produk kecantikan, tetapi IMPIANA tertarik dengan kempen yang dilakukan oleh pusat rawatan kecantikan TANAMERA ini. Kini ada lebih banyak kesedaran mengenai kesan yang merosakkan itu produk kecantikan boleh dimiliki oleh alam sekitar, sama ada dalam bentuk tidak boleh dikitar semula pembungkusan atau formula berbahaya. Alam sekitar yang selalu menjadi asas penting di Tanamera, dan sekarang rakyat Malaysia juga dapat memainkan peranan mereka. Tanamera memperkenalkan Zero Waste atau sisa sifar dengan isian semula untuk pelanggan yang membawa bekas mereka sendiri ke kedai Tanamera terpilih.

Terdapat banyak perubahan dalam hidupan harian yang dapat membuat perbezaan termasuk menerapkan lebih banyak rutin kecantikan semula jadi, memilih jenama dengan pembungkusan yang bertanggungjawab dan menyokong penjagaan kulit jenama yang menggunakan bahan lestari. Ini mengenai mengambil sedikit langkah ke arah yang betul memberi impak yang besar. Tanamera dengan bangga menggunakan bahan mentah yang sumber dari tanah yang kaya dengan hutan hujan tropika untuk pelbagai produknya. Rangkaian produk unik syarikat adalah diformulasikan secara semula jadi mungkin, di mana penggunaan pewarna buatan, minyak wangi, aktif
bahan kimia dan bahan pengawet dielakkan. Untuk melengkapkan produk semula jadi ini, Tanamera menggunakan pembungkusan kertas kitar semula dan botol kaca yang tidak dicuci. Untuk keselamatan dan praktikal sebabnya, botol plastik yang boleh dikitar semula digunakan tetapi disimpan minimum.

Inisiatif sisa Tanamera bertujuan untuk mengurangkan lagi sampah dan menjadi lebih mesra alam sedar mengenai produk dan pembungkusan mereka. Kini, pelanggan dapat membawa bekas mereka sendiri ke kedai Tanamera terpilih untuk mengisi semula produk kegemaran mereka. Pelanggan juga akan mendapat perkhidmatan bekas akan ditimbang, disterilkan dan diisi semula dengan produk pilihan mereka, dari pelbagai yang ditawarkan oleh Tanamera. Isi ulang terpilih akan dikenakan setiap gram dan pelanggan dapat mengisi sesedikit atau seberapa banyak yang mereka mahukan – ini bermaksud pelanggan kini dapat berjimat cermat dari segi kewangan sambil mesra alam.

Menarik bukan kempen yang dijalankan oleh Tanamera ini, sebagai pengguna kita boleh melakukan perkara ini dengan pelbagai cara, pastinya ramai diluar sana telah melakukan aktiviti seperti ini. Menggunakan beg kitar semula sewakti membeli barang diluar, manakala anda juga boleh membawa bekas makan sendiri untuk membeli makanan diluar. Elak menggunakan bekas makan plastik yang disediakan oleh restoran. Apa kata kita mulakan sekarang jika kita sayangkan bumi kita. #kitarsemula.

KUALA LUMPUR, 1 NOV 2017 -Berikutan kejayaan Hari Membeli-belah Dalam Talian 9.9, Shopee iaitu platform e-dagang terkemuka di Asia Tenggara dan Taiwan akan memulakan musim akhir tahun dengan melancarkan Jualan Murah Super 11.11 dari 1 hingga 11 November. Pengguna boleh bersedia menghadapi tawaran hebat berganda termasuk Jualan Murah RM11, penghantaran percuma, hadiah harian dan banyak lagi. Dengan sokongan daripada jenama ternama seperti Petronas, Digi dan Watsons serta rakan rasmi seperti Ambank, CIMB, Maybank, Public Bank dan RHB, Jualan Murah Super 11.11 Shopee dijangkakan akan menjadi acara jualan mega akhir tahun yang paling sensasi.

“Hari Membeli-belah Dalam Talian 9.9 pada bulan lepas mencatat kejayaan besar kerana kami merekodkan peningkatan pesanan sebanyak tiga kali ganda dan trafik pengguna sebanyak lima kali ganda dalam tempoh 24 jam. Sokongan memberangsangkan daripada semua pengguna kami mendorong kami untuk melancarkan Jualan Murah Super 11.11 ini. Kali ini, kami menampilkan lebih daripada 3,000 jenama dan usahawan pilihan yang menawarkan potongan harga berganda sehingga 90% dan lebih 100,000 produk yang dibawah Jaminan Harga Terendah Shopee,” kata Ian Ho, Pengarah Urusan Serantau Shopee.

Pengumuman Bajet 2018 baru-baru ini telah menggariskan e-dagang sebagai salah satu pemacu utama ke arah membangunkan digital ekonomi Malaysia, yang dijangka boleh menarik pelaburan sebanyak RM700 juta dan menawarkan 2,500 peluang pekerjaan. Sebagai platform e-dagang yang terkemuka di Malaysia dengan lebih daripada 150,000 usahawan aktif, Shopee komited untuk menyokong perusahaan kecil dan sederhana tempatan dan membantu mereka membina perniagaan e-dagang menerusi insentif komisyen sifar (0), penghantaran percuma ke seluruh Malaysia dan kempen mega seperti Jualan Murah Super 11.11 Shopee untuk meningkatkan pendapatan mereka.

“Kami teruja dapat menyertai Jualan Murah Super 11.11 Shopee tahun ini sebagai salah satu rakan niaga rasmi. Tempoh akhir tahun adalah masa kemuncak untuk orang ramai membeli-belah sebagai persiapan sempena tahun baru atau sebagai hadiah. Kami gembira Shopee menerajui trend ini secara dalam talian dan melancarkan satu kempen yang memberikan penjimatan berganda di samping memudahkan pengguna untuk memenuhi keperluan membeli-belah sempena musim perayaan ini,” kata How Lih Ren, Ketua Jabatan iTelco Digi.

Bermula 1 November, pengguna Shopee boleh menikmati potongan harga bagi pelbagai jenis produk dari kategori popular termasuk 3 pusingan ‘Shocking Sale’ setiap hari yang menampilkan koleksi 50 jenis produk kegemaran pada harga terendah. Permainan ‘Spin to Win’ juga dilancarkan semula dengan pelbagai jenis hadiah bernilai sehingga RM300,000 untuk dimenangi setiap hari. Keseronokan ini meningkat pada hari Kempen Jualan Murah Super 11.11 Shopee yang membariskan tawaran tanpa henti selama 24 jam termasuk jualan murah RM11, penghantaran percuma dengan pembelian minima RM20, potongan harga atas produk berjenama popular di Shopee Mall dan banyak lagi. Selain itu, lebih 100,000 produk yang dijamin pada harga terendah. Sekiranya mana-mana pelanggan terjumpa produk yang sama dijual pada harga yang lebih rendah di platform lain, Shopee akan memberi ganti rugi sebanyak 120% perbezaan harga tersebut.

“Jualan Murah Super 11.11 Shopee merupakan masa terbaik untuk anda mendapatkan potongan harga terhebat bagi memenuhi keperluan membeli-belah sempena musim perayaan. Kami berharap anda semua boleh menyertai acara jualan mega akhir tahun yang paling sensasi,” tambah Ho.

Operasi nyah cemar bagi menghalang penularan COVID-19 akan dilaksana di seluruh negara hari ini, dengan tumpuan utama di kawasan awam sebelum diperluas ke tempat kediaman dan pejabat.

Menteri Kanan (Keselamatan), Datuk Seri Ismail Sabri Yaakob berkata, Kementerian Perumahan dan Kerajaan Tempatan (KPKT) akan dipertanggungjawabkan melaksana tugas ini menerusi pihak berkuasa tempatan (PBT).

“Proses nyah cemar di seluruh negara menerusi PBT dan Jabatan Bomba dan Penyelamat akan bermula 30 Mac ini yang akan menumpukan kawasan berisiko tinggi.

“Malah KPKT akan buat dari rumah ke rumah di kawasan PPR. Kita setuju proses dijalankan serentak seluruh negara.

“PBT di daerah mesti menjalankan proses nyah cemar di kawasan masing-masing. Keutamaan dimulakan di kawasan awam sebelum rumah ke rumah,” katanya pada sidang media.

Beliau berkata, ketika ini dua kawasan di Kluang dan Simpang Renggam sedang melaksana operasi itu berikutan peningkatan kes COVID-19 sehingga memaksa Perintah Kawalan Pergerakan Diperketatkan (PKPD) dilaksana.

“Operasi nyah cemar sudah dilaksana sejak 23 Mac. Sehingga semalam sebanyak 11 operasi dilakukan DBKL (Dewan Bandaraya Kuala Lumpur), membabitkan 11 pasar dan diteruskan di Masjid Seri Petaling,” katanya.

Sambutan Krismas dan tahun baru 2022 akan lebih bermakna dari tahun sebelumnya. Warna pilihan 2022 yang lebih menyerlah dan menyinar. “Buang yang keruh, ambil yang jernih” mungkin merupakan perumpaan yang menyatukan rakyat Malaysia apabila berkaitan dengan tahun 2021.

Bagi kebanyakan daripada kita, 2021 adalah tahun untuk “tunggu dan lihat” dalam kita menilai semula apa yang paling bermakna buat diri kita: keluarga, rakan-rakan, kediaman dan dunia di sekeliling kita. Namun, ganjaran terbaik datang kepada mereka yang sabar, dan dalam situasi ini, satu-satunya cara untuk mara ke hadapan adalah dengan memandang ke atas.

Ya, ke atas. Pepatah yang mengatakan apabila anda jatuh (ini tidak bermakna kami mengatakan ia benar-benar terjadi kepada anda), satu-satunya jalan yang tinggal adalah untuk memandang ke atas. Walaupun tidak ramai yang mengalami kejatuhan, kita bersama-sama berharap untuk mara ke hadapan dan memandang ke atas, ke langit yang cerah dan tahun baru yang jauh lebih menggembirakan.

Oleh itu, dengan kedatangan Krismas dan Tahun Baru, tiada cara yang lebih baik berbanding memulakannya dengan menghias untuk mengekspresi diri dan mencipta semula ruang peribadi anda. Inilah masanya untuk menghias semula dan memberi sentuhan baharu kepada kediaman anda. Sama ada anda merancang skim warna yang penuh dengan warna merah, hijau dan emas, atau sesuatu yang sesuai sepanjang zaman, kami mempunyai beberapa cadangan untuk mengubah ruang kediaman anda agar dapat bertahan seiring dengan peredaran masa, dan diilhamkan daripada Warna Terbaik 2022 AkzoNobel – Bright SkiesTM dan serta pelengkapnya.

Ruang Tamu
Ruang tamu yang menjadi tumpuan utama dalam sesebuah kediaman adalah tempat di mana semua orang meluangkan paling banyak masa. Sama ada bersama keluarga dan rakan-rakan atau menikmati secawan kopi pada waktu petang – ruang tamu adalah ruang pertama yang menetapkan mood dan suasana kerana ia merupakan titik tumpuan di rumah anda semasa musim perayaan.

Perayaan

Warna merah lembut AkzoNobel Santa Rosa (10YR 37/143) membantu anda mencetuskan suasana perayaan yang menetapkan mood di ruang semua orang berkumpul dan berinteraksi antara satu sama lain. Dengan musim perayaan yang bakal tiba, perhiasan tambahan seperti pokok Krismas di ruang tamu pastinya akan memeriahkan lagi suasana perayaan.

Moden

Krismas tidak bermakna semuanya perlu berwarna merah. Warna hijau adalah satu lagi warna yang menjadi pilihan semasa Krismas. Melambangkan perkembangan dan pembaharuan, warna hijau boleh dikaitkan dengan merapatkan hubungan yang biasanya terjalin di ruang tamu. Warna Creme Brulee (00YY 26/220) dan Pale Clover (30GY 41/173) pula memastikan ruang tamu anda kekal menawan sepanjang masa, sesuai untuk setiap luangan masa bersama yang tersayang.

Ruang Makan
Apabila menghias ruang makan, warna yang terang sesuai sekali untuk digunakan. Ruang makan juga merupakan ruang untuk berinteraksi dan berbual sambil menikmati hidangan, dan oleh itu, ia juga perlu diberi perhatian sewajarnya. Anda boleh memilih warna yang lembut dan menambah hiasan perayaan atau mencuba tema hiasan tradisional Krismas dengan warna merah yang lebih berani.

Perayaan

Menyerikan ruang makan dengan warna dapat menambah kemeriahan sesuai dengan suasana perayaan. Sedikit sentuhan seperti warna merah di sekeliling tingkap dapat menaikkan seri, menambah keriangan di ruang yang pastinya dipenuhi kegembiraan. Warna yang dipaparkan pada set ini ialah Rich Blush (29YR 27/355).

Moden

Mencari warna yang kelihatan menarik sepanjang masa? Cuba beige! Warna yang dipaparkan pada set ruang ini ialah Brave Beige (00YY 63/067), warna pilihan untuk mereka yang mahukan sentuhan inventif dan memberi inspirasi. Latar cerah yang disuai padan dengan pelbagai blok warna tidak akan kelihatan lapuk dek zaman.

Bilik Tidur
Bilik tidur adalah tempat anda bangun pada waktu pagi dan seharusnya cerah dan ceria untuk memulakan hari dengan baik. Ruang tamu, ruang makan dan dapur sering dihias semasa waktu perayaan, namun bilik tidur biasanya tidak diberi perhatian apabila menata hias ruang untuk memberi nafas baharu.

Perayaan

Buat bilik tidur kelihatan segar dan luas dengan tona hijau lembut Khaki Mists (30YY 17/209) dan biru kelabu, Brooding Storm (87BG 27/077) pada dinding dan perkakasan kayu di bahagian bawah, dan gunakan Blueberry Mash (14BB 55/113) di bahagian atas. Ini akan membawa tumpuan ke bahagian atas, memberi ilusi ruang yang lebih tinggi. Warna-warna ini merupakan tona sejuk yang dapat menambah keselesaan di dalam bilik.

Moden

Set ruang ini diinspirasi daripada tona sejuk seperti Grey Jeans (45GY 55/052) dan Blueberry Mash (14BB 55/113) yang dapat menaikkan seri dan membuat bilik tidur kelihatan segar. Warna hijau menyerupai daun dari pokok Krismas dan warna biru pula diilhamkan daripada langit yang cerah di pagi Krismas.

Tidak kiralah yang mana satu skim warna menjadi pilihan anda, matlamat utama kami adalah untuk memberi inspirasi kepada anda untuk mentransformasi dan memberi nafas baharu kepada kediaman anda. Dengan kedatangan tahun 2022, inilah masanya untuk mencipta gaya terkini yang lebih segar di rumah anda bagi meraikan tahun baru.


Ini Rahsia Kenapa Dr. Hamid Arshat Penuhkan Laman dengan Ulam Raja

Zaman sekarang, masalah darah tinggi dah tak kenal usia. Bila ada tekanan emosi dan stress yang melampau di usia muda pun boleh menyebabkan masalah ini terjadi. Silap-silap boleh mengakibatkan strok.

Impiana kagum dengan laman di kediaman milik pakar sakit puan dan pemilik Jabarnur Dr. Hamid Arshat. Laman nya dipenuhi dengan pokok ulam raja. Nak tahu kenapa? jom baca perkongsian Dr. Hamid Arshat di dalam FB page milik beliau.

Beberapa panduan untuk mengawal tekanan darah. Bila umur meningkat 50 tahun ke atas, ramai yang mengidap penyakit darah tinggi.

Saya pun bila kepenatan dan stress, tekanan darah saya Naik 150/90 Mm Hg. Kadang-kadang saya makan ubat untuk kawal . Alhamdulillah biasa nya pressure saya 130/80 mm Hg.

Tekanan darah meningkat sebab saluran-saluran darah menjadi sempit akibat dari timbunan lemak pada dinding-dinding (atherosclerosis). Sering dikaitkan dengan kolesterol tinggi dan ini berlaku perlahan-lahan dengan chronic inflammation.

Bila saluran darah sempit jantung perlu mengepam darah dengan kuat dan tekanan darah meningkat untuk menyampaikan bekalan oksigen dan makanan kepada tisu-tisu dalam organ-organ terpenting

Risiko dalam jangka panjang ialah serangan jantung dan angin ahmar serta lain-lain gejala kesihatan.

1. Kawal berat badan. Kegemukan merupakan salah satu penyebab darah tinggi. Kurangkan makan makanan bergula dan karbohidrat.Kurangkan makanan bergoreng, bersantan, kuih-kuih manis, coklat manis dan elakkan dari mengambil air ber soda.
Kurangkan makan daging merah – lembu dan kambing.

2. Lakukan senaman ringan 30 minit setiap hari. Senaman ringan meningkatkan aliran darah pada tisu-tisu dan organ. Disamping menurunkan kolesterol dan gula dalam darah.

Exercise merangsang pengeluaran endorphin dari otak menjadikan kita tenang dan ceria.

3. Kawal stress. Minda yang tenang dan emosi ceria dapat kawal tekanan darah. Banyak bersabar, tahan marah, jadi orang pemaaf. Cukup rehat dan tidur. Banyak berzikir, berselawat, tafakkur, lakukan deep breathing exercises, yoga.

4. Makanan makanan yang mengandung vitamin C, beta carotene, flavonoid, antioxidant. Ia membantu kawal tekanan darah, dengan menyekat chronic inflammation dan bantu baik pulih sel-sel dan tisu-tisu.

Sayuran-sayuran hijau bayam, sawi, ulaman seperti ulam raja, sambung nyawa, mint.
 Juz ulam raja, selain bertindak mengawal kolesterol dan gula dalam darah, ia juga anti kanser. Amalkan makan buah-buahan seperti- mangga, tembikai, keledek merah, carrot, berries.

5. Amalkan minum jus lemon, limau nipis, limau kasturi, grapefruit khususnya selepas makan daging.. Air limau boleh mencairkan lemak dan bertindak sebagai anti inflammatory. Juga amalkan minum teh halia dan green tea, kedua-dua mengandungi bahan antioxidant dan anti inflammatory.

6. Fish oil, Minyak kelapa dara, extra virgin olive oil. Ikan salmon dan mackerel mengandungi Omega3 dan DHA, yang anti inflammatory.

Bedak bayi ibarat belerang yang mempunyai pelbagai kegunaanya sama ada untuk bersukan, menyelenggara perkakasan dan termasuklah sebagai remedi untuk kediaman. Bahan yang mudah diperoleh ini juga berupaya membantu tugas-tugas di kebun mahupun ladang anda. Berikut, 9 kegunaan bedak bayi yang perlu anda praktikkan.

1. Membasmi kehadiran semut di kebun

Taburkan bedak bayi di kawasan laluan semut dan bahagian yang kerap mendapat serangan semut. Semut tidak suka akan tekstur bedak yang berdebu.

2. Lindungi akar pokok

Masalah reput akar antara silent killer tanaman. Sedar tak sedar, tanaman anda mati secara perlahan-lahan. Untuk mengatasi masalah ini, anda salutkan keseluruhan akar pokok dengan badak bayi. Namun kaedah ini mudah di implimenkan untuk tanaman yang masih di peringkat anak pokok kerana ia tidak mempunyai akar yang banyak.

3. Membersihkan haiwan kesayangan

Si comel anda kerap menghabiskan masa di laman mahupun kebun. Hal ini akan menyebabkan adanya kekotoran dari kebun yang akan melekat di bulu si comel anda. Cara paling mudah untuk memastikan ia bersih semula adalah dengan melumurkan keseluruhan badan si comel dengan bedak bayi dan sikatkan bulunya ke bawah. Bukan sekadar bersih, bau nya pun macam nak bawa tidur je.

4. Penyelamat sarung tangan

Pernah tak alami masalah kesakitan atau sukar untuk menanggalkan sarung tangan selepas selesai berkebun? Lain kali, salut keseluruhan tangan anda sehingga di celah-celah jari dengan bedak bayi. Nanti anda tidak mengalami sebarang masalah untuk menanggalkan sarung tangan lagi.

5. Segarkan But atau kasut kebun

Jika kasut atau but berkebun anda sudah mula mengeluarkan haruman kurang enak, cuci dan keringkan di bawah teduhan. Kemudian letakkan sedikit bedak bayi di dalamnya. Nanti bila anda hendak memulakan tugas berkebun lagi, salut kaki dengan bedak bayi kemudian sarung kan stokin dan baru pakai but anda. Wanginyeeeeee.

6. Elak ancaman anak pokok

Anak pokok kerap mendapat ancaman haiwan perosak terutamanya siput. Mengatasi masalah ini, taburkan sedikit bedak pada pangkal dan bahagian daun anak pokok. Jangan terlalu banyak light-light sahaja. Tekstur bedak tersebut akan mengganggu pergerakan siput. Namun kaedah ini perlu diulang apabila bedak bayi yang ditaburkan mula hilang.

7. Lindungi biji benih

Untuk tujuan keselamatan melindungi biji benih yang baru disemai dari sebarang ancaman, salut biji benih dengan sedikit bedak bayi sebelum disemai. Aroma dan teksturnya tidak digemari oleh serangga perosak.

8. Penyelamat di waktu malam

Laman dan kebun anda kerap dikunjungi oleh haiwan yang aktif di waktu malam seperti musang dan memerang? Taburkan bedak bayi pada laluan yang berpotensi dan tanaman-tanaman yang kerap mendapat ancaman. Mereka tidak gemarkan tekstur bedak yang melekat pada tapak kaki mereka.

9. Elak perkakas berkebun anda dari mudah berkarat

Masalah perkakas berkebun berkarat akan berlaku jika penjagaan dan penyimpanan baik tidak dilakukan. Dah berkarat mesti nak beli yang baru kan. Apa kata selesai penggunaan, anda basuh perkakas tersebut dan keringkan sepenuhnya. Sebelum simpan, sapu permukaan besi yang berpotensi untuk karat dengan bedak bayi.

Bagi anda yang baru sahaja menjejakkan kaki ke kediaman baru pasti buntu untuk memulakan taman di tanah sedia ada. Biasanya tanah yang terdapat di kediaman baru tidak sesuai untuk penanaman kerana tidak mempunyai kandungan nutrien yang mencukupi. Oleh itu, dapatkan tanah yang baik untuk penamaan melalui proses ini.

Tanah terbiar di halaman biasanya akan ditawan oleh rumpai dan lalang yang tumbuh liar. Untuk mendapatkan tanah yang baik bagi tanaman hiasan dan sayur-sayuran, langkah pertama adalah menyemburkan glyphosate, iaitu bahan yang dapat mematikan tanaman yang tidak diperlukan ini. Biarkan selama beberapa minggu, kemudian buangkan rumpai-rumpai yang telah mati. Semburkan glyphosate sekali lagi bagi menghapuskan rumpai sehingga ke akar umbi.

Tugasan seterusnya adalah kerja-kerja pengorekan tanah. Langkah ini memerlukan anda menghapuskan baki rumpai yang berada di dalam tanah, asingkan ketulan batu dan pecahkan bahagian tanah yang berketul-ketul. Batu–batu besar ini akan mengganggu pengaliran air atau udara untuk sampai ke akar dan menghalang tumbesarannya. Manakala tanah berketul-ketul akan menyekat air dan udara untuk sampai kepada akar.

Setelah dibiarkan beberapa minggu, proses seterusnya adalah melakukan pembajaan atau penyuburan tanah. Baja organik seperti tahi ayam dan kambing adalah baja yang digalakkan. Penyuburan tanah juga dilakukan dengan cara penyediaan bahan kompos supaya saintis alam seperti bakteria dan cacing tanah dapat menguraikan kandungan bahan tersebut secara semula jadi. Untuk memperoleh hasil yang lebih cepat, pembaca boleh menggunakan baja kimia tetapi tidak digalakkan. Setelah menggaulkan baja-baja ini ke dalam tanah, biarkan selama beberapa minggu dan kemudian tanah boleh digunakan untuk penanaman.

10 Trik Mudah Hilang Kerak Dalam Periuk Belanga . Memang sakit mata bila lihat kesan hangus pada periuk. Tak kira lah di dalam mahupun di luar. Dulunya periuk di sangkut pada dinding cantik-cantik belaka
Tapi bila dah berkerak bontotnya sakit mata.

Wah! berpantun pula. Bagi wanita yang memang sentiasa mendedikasikan diri dekat dapur tu, ini antara masalah yang tak boleh diterima. Maka berlaku lah adegan sental periuk seperti kena dera. Namun apa kan daya, sampai bercalar periuk pun, kesan hangus tak hilang.

Anda tak perlu membazir masa, tenaga dan wang ringgit. Cuba gunakan 10 tip mudah ini untuk menyelesaikan masalah yang membelenggu kuali dan periuk di dapur. SELAMAT MENCUBA.

Baking soda memang sudah diperakui mempunyai banyak kelebihan dalam mencuci. Untuk menanggalkan kerak degil pada bontot atau dalam kuali, anda hanya perlu bancuhkan 2 sudu baking soda ke dalam satu besen air. Larutkan dan rendamkan 2-3 jam bahagian periuk atau kuali yang mempunyai kotoran ngeri tadi. Kesan hangus tadi atau kerak akan melembut dan mudah untuk disental.

Campuran ini khas untuk mencuci bahagian dalam periuk yang hangus. Didihkan air di dalam periuk yang telah hangus tadi dan masukkan satu cawan cuka. Bila kerak hangus tadi mula kelihatan lembut dan mudah tertanggal, matikan api dan masukkan baking soda. Bila dah sejuk, anda boleh lah sental dengan menggunakan span kasar.

Gaul rata garam dan air perahan limau nipis menjadi seperti satu adunan yang likat. Kuantiti yang diperlukan untuk limau dan garam bergantung kepada saiz periuk atau kuali. Lebih besar, maka banyaklah diperlukan. Sapu rata pada permukaan yang berkerak dan dibiarkan selama 2 jam. Selesai 2 jam, letak sikit demi sedikit air pada permukaan yang telah diletakkan garam tadi dan sental. Kaedah ini sesuai untuk bontot periuk dan kuali yang mempunyai kerak yang tebal.

Caranya, rendam krim tartar bersama dengan air semalaman ke dalam periuk atau kuali hangus yang anda ingin bersihkan.

Didihkan air di dalam kuali atau periuk yang hangus tadi. Bila dah menggelegak, masukkan pula segenggam garam kasar dan kacau perlahan-lahan. Kalau ada permukaan yang keraknya tebal, gonyoh sikit dengan menggunakan senduk kayu.

Gunakan tomato yang tidak terlalu masak kerana kandungan asidnya lebih tinggi. Lenyekkan buah tomato tersebut ke dalam periuk yang hangus dan biarkan semalaman. Esoknya baru anda sental.

Kalau kesan hangus atau kerak dalam periuk disebabkan oleh gula atau proses caramelizer, anda boleh gunakan minuman berkarbonat sebagai penyelesaian. Apa yang perlu anda lakukan adalah dengan merendam periuk atau kuali yang hangus akibat gula ke dalam air berkarbonat sekurang-kurangnya 2 jam. Kebiasaannya, kerak gula tersebut akan tertanggal sendiri. Mana yang tak tertanggal, anda boleh cungkil dengan menggunakan senduk kayu.

Untuk kerak hangus yang tak terlalu serius, anda hanya perlu didihkan secawan cuka bersama 3 cawan air di dalam periuk. Kacau sampai kerak tadi tertanggal sendiri.

Caranya, sebaik sahaja selepas anda masak, ketika periuk atau kuali masih dalam keadaan masih panas rendamkan terus periuk ke dalam air. Cuba basuh, bilas dan cubalah tanggalkan kerak yang hangus tadi seboleh mungkin. Kemudian ambil segenggam garam kasar dan ratakan pada keseluruh permukaan dalam kuali dan periuk sambil anda menyental lagi sehingga kerak hangus tersebut tertanggal. Selepas itu bersihkan semula kuali, dan lap sehingga kering, panaskan semula kuali dan periuk tersebut. Agak-agak apabila sudah panas, padamkan api. Akhir sekali perlahan-lahan sapukan minyak pada keseluruhan bahagian dalam kuali dan periuk dengan menggunakan berus.

Cara ini hanya akan digunakan jika anda benar-benar ingin menggunakan kuali atau periuk yang hangus tadi secepat yang mungkin. Seboleh-bolehnya dapatkan juga berus keluli atau berus kawat. Caranya adalah dengan memotong sabun mandi menjadi kepada empat bahagian. Mula-mula rendamkan sabun mandi tersebut ke dalam periuk atau kuali yang hangus itu bersama-sama dengan sepotong sabun mandi tersebut. Selepas itu , dalam beberapa minit sabun akan mulai kembang. Buangkan lebihan air rendaman tadi. Akhir sekali, tekan dan sentalkan sabun mandi tadi ke dalam periuk atau kuali yang hangus sehingga penyek. Kemudian teruskan pula menyental menggunakan berus keluli tadi.


Tingkatkan Kualiti Udara Dalam Kediaman Dengan 6 Tanaman “Indoor” Ini

Tumbuhan indoor merupakan tumbuhan yang ditanam di dalam bangunan seperti di rumah ataupun pejabat. Ia memerlukan kelembapan, pencahayaan dan suhu yang sesuai agar dapat tumbuh dengan segar dan berseri. Tumbuhan di dalam dapat memberikan kenyamanan dan dapat membantu anda mendapatkan tidur malam yang lebih lena. Disini, IMPIANA bawakan anda 5 tumbuhan indoor yang mudah untuk dijaga agar anda dapat sama-sama mendapat manfaat darinya.

Rubber Plant
Selain dapat memberikan impak dramatik di dalam bilik, rubber plant atau nama saintifiknya Ficus Elastica juga boleh membuang toksin di udara dan melawan penyakit dari parasit yang biasanya terdapat di kawasa tropika. Kajian telah membuktikan keupayaan tumbuhan ini untuk menghapuskan formaldehyde dari udara, yang terdapat dalam alatan pembersihan dan perabot. Anda hanya perlu mengelap daun dengan tisu atau kain lembap dengan kerap bagi mengekalkan pembukaan liang tumbuhan untuk mejamin pembersihan udara yang optimum.

Boston Fern
Lihatlah tumbuhan hijau yang subur yang menyegarkan ini! Ferns merupakan tumbuhan yang berkesan menghapuskan bahan toksik pencemaran bawaan udara – termasuk formaldehyde, xylene dan toluene – yang boleh menyebabkan sakit kepala, masalah pernafasan, dan pertumbuhan sel-sel kanser. Boston Fern juga dapat menaikkan paras kelembapan di dalam kediaman ketika cuaca panas.

Areca Palm
Satu kajian NASA pada tahun 1989 telah mengisytiharkan tumbuhan ini sebagai salah satu alat semulajadi yang paling berkesan membersihkan udara, terutamanya keupayaannya menghapus formaldehyde daripada udara di dalam kawasan tertutup seperti bilik tidur dan pejabat anda.

Peace Lily
Tumbuhan ini bukan sahaja cantik malah ia mempunyai ‘kuasa’ untuk menapis udara kotor. Kajian menunjukkan bahawa Peace Lily berupaya untuk menapis pelbagai toksin merbahaya seperti formaldehyde, xylene, toluene dan ammonia daripada udara dalaman. Bahan-bahan tersebut boleh menyebabkan sakit kepala, masalah pernafasan, dan peningkatan risiko kanser. The Peace Lily juga boleh menghapuskan fungus bawaan udara yang memburukkan lagi alahan dan gejala asma buat mereka yang sensitif. Anda digalakkan untuk meletakkan beberapa tumbuhan ini di setiap sudut kediaman untuk mengurangkan pertumbuhan kulat.

Snake Plant
Tumbuhan ini mat popular dikalangan penggemar tumbuhan hiasan dalaman. Bukan saha mudah untuk dijaga, malah Snake Plant boleh mengeluarkan pelbagai bahan pencemaran dari udara. Dan anda juga boleh rebus daun nya untuk menjalankan aktiviti perubatan holistik bagi merawat bahagian luaran seperti kulit sahaja. Jangan pula anda minum atau makan ya!

The Philodendron
Philodendrons amat mudah untuk tumbuh dan dijaga. Tumbuhan ini membersihkan udara daripada toksin merbahaya seperti formaldehyde dan xylene, yang biasa dijumpai di dalam gam dan leather.

Pokok cili antara tanaman yang rumit dan kerap di ancam perlbagai penyakit tidak kiralah berpunca daripada serangga, kulat dan virus. Tapi bila dah kena jangkitan virus, apa pun tanaman tidak mudah dirawat. Lebih baik musnahkan sahaja daripada berjangkit ke tanaman laian. Masalah kerinting daun memang paling digeruni oleh petani dan pekebun cili. Selain berpunca daripada virus CMV (Cucumber Mozaic Virus), masalah kerinting daun pada pokok cili juga boleh di sebabkan oleh serangga halus yang dipanggil thrips.

Thrips menyerang hampir semua jenis tanaman. Kebiasaanya, thrips jenis Parvispinus yang akan menyerang pokok cili. Ia akan menyerang bahagian daun terutamanya di bahagian pucuk, kudup bung, bunga dan buah. Daun yang dierang thrips akan merekot atau kerinting. Terdapat juga bahagian yang telah lama menjadi habitat thrips akan bertuakr menjadi coklat.

bagi buah yang diserang thrips pula akan rosak dan berbentuk tidak sempurna. Paling teruk, buah akan gugur sebelum sempat dituai. Hal ini berlaku disebabkan oleh masalah penyakit sampingan di mana kulat mula wujud di bahgain bekas serangan thrips.

PEMBASMIAAN SECARA MEKANISMA
Menggunakan benih yang bersih, rumah semaian yang tertutup. Tanaman yang diserang segera dicabut dan dibakar untuk mencegah penyebaran.

PEMBASMIAN SECARA KIMIA
Lakukan semburan pada tanaman dengan racun serangga dengan bahan aktif IMIDACLOPRID. Aturan semburan dan dos haruslah mengikut pengilang yang menghasilkan racun tersebut. Sediakan 2 atau 3 jenis racun untuk digunakan secara selang seli bagi mengelakkan rintangan racun pada serangga.

PEMBASMIAN SECARA ORGANIK
Tumbuk 5 ulas bawang putih, bawang merah, lengkuas, dan halia. Rendam dalam 10 liter air yang dicambur 20 ml sabun cecair. Tapiskan dan boleh digunakan untuk semburan pada semua bahagian pokok.

Ikan bilis jika dimakan rangup memang sedap. Tapi sekejap saja ikan bilis yang baru digoreng tadi boleh jadi lemau dan liat. Kadang-kadang jadi keras sampaikan nak kunyah pun susah. Memang frust dan boleh terbantut selera kalau jadi begini.

Apa yang kita tak tahu adalah, terdapat petua atau teknik untuk pastikan ikan bilis rangup dan sedap dimakan.

6 TEKNIK MASAK IKAN BILIS RANGUP

1.Tos Selepas Dibasuh
Petua paling penting adalah, selepas mencuci bersih ikan bilis, pastikan ianya ditos sehingga kering. Jika ingin cepat, boleh sangai (goreng tanpa minya) ikan bilis yang telah dibasuh terlebih dahulu sebelum digoreng dengan minyak seperti biasa.

2. Perap Dengan Cuka
Selepas selesai ikan bilis dibasuh dan ditos, boleh renjis sedikit cuka masakan hingga rata sebelum digoreng. Atau rendam ikan bilis kedalam cuka masakan lebih kurang lima minit sebelum digoreng, hasilnya pasti rangup dan crispy.

3. Goreng Bersama Asam Keping
Jika didapur anda tidak ada cuka, boleh cuba gunakan asam keping juga. Letakkan 2-3 keping asam kedalam kuali ketika menggoreng ikan bilis. Pasti menjadi!

4. Gaul Tepung
Seperti yang semua tahu, tepung mampu menjadikan gorengan lebih rangup. Termasuklah ikan bilis.
Selepas ikan bilis dicuci, gaulkan bersama tepung beras atau tepung jagung. Kemudian boleh goreng seperti biasa dan hasilnya ikan bilis akan kekal garing.

5.Simpan Dalam Peti Sejuk
Terdapat juga petua yang mengatakan untuk simpan ikan bilisyang telah dibasuh kedalam peti sejuk semalaman sebelum digoreng. Ini bagi mendapatkan ikan bilis goreng yang rangup kerana air daripada ikan bilis tadi telah tersejat.

6. Tunggu Hingga Minyak Tidak Berbuih
Sebaiknya, goreng ikan bilis dalam minyak yang banyak dengan api yang perlahan. Pastikan minyak sudah betul-betul panas sebelum memasukkan ikan bilis.
Dan cara untuk tahu ikan bilis sudah garing ataupun tidak ialah apabila minyak sudah berhenti berbuih. Angkat ikan bilis dan tos kan sebelum dimasukkan kedalam bekas kedap udara.

TIP TAMBAHAN

– Pilih ikan bilis yang berkualiti, bersih dan cantik.Cari ikan bilis yang mempunyai garis putih. Walaupun harganya lebih mahal berbanding yang bergaris hitam,tetapi rasanya dijamin lebih sedap dan boleh tahan rangup dalam jangka masa yang lama.

– Simpan ikan bilis yang telah digoreng didalam bekas kedap udara ataupun tin. Kerangupan akan kekal dan lebih sedap dan mudah untuk dimakan.

Sering kita tidak sedar kehadiran aura negatif dalam kediaman. Aura negatif tidak semestinya berpunca dari perkara mistik semata-mata. Adakalanya aktiviti atau elemen tak sesuai yang dipadankan dalam kediaman juga antara punca

Jika terus rasa takut, cemas bahkan dipresi setiap kali berada di rumah, ia kemungkinan besar kediaman anda memiliki aura negatif. Walaupun terdapat punca atau alasan lain kepada situasi ini, namun aura negatif adalah antara punca utama dan sering berlaku.

Untuk mengesahkan keadaan ini, cuba buat sedikit kajian. Jika anda berasa lebih tenang berada di luar rumah dan mula cemas dan tertekan sekembalinya di rumah, ia adalah petanda yang jelas.

Jika kediaman berasa suram walaupun dekor dah cantik, lampu dibuka terang benderang, ini menunjukkan ada masalah dengan aura kediaman anda

kerap dah pukul 1-2 pagi, tapi mata masih tak boleh lena atau sekejap-sekejap terjaga. Ini indikasi menunjukkan kediama ada dihadiri aura negatif.

Susah tidur atau tidak bisa tidur nyenyak memang biasanya dikaitkan dengan penggunaan handphone yang berlebihan. Namun, sebaiknya kamu juga tidak mengabaikan kehadiran aura negatif di rumah.

Pernah rasa tak rumah dah cantik, tapi emosi anda berasa suram? Ia di sebabkan terdapat aura atau cas negatif yang terperangkap di dalam kediaman yang tidak dapat dilihat dengan mata kasar dan anda tidak perasan akan kehadirannya. Ia akan menyebabkan gangguan emosi dan jika dibiarkan akan menyebabkan dipresi dan kemungkinan memberi kesan kepada kesihatan. Oleh itu, untuk pastikan aura negatif ini terbebas dari kediaman anda, lakukan 13 perkara ini:

Menurut Silvia Christmann, Growth Coach and health and happiness guru, “udara segar adalah segala-galanya. Oleh itu, pastikan setiap pagi tingkap rumah anda di buka untuk memberi laluan keluar masuk udara segar di dalam kediaman. Yang paling penting, pastikan laluan udara di dalam kediaman tidak di halang walaupun hanya dengan sehelai langsir.

Kayu dpua atau kemenyan bukan lah amalan mistik, Ia telah digunakan sejak zaman perbua bagi sebagai ubat dan rawatan rohani. Antara kayu dupa yang seusai untuk menyingkirkan aura negatif di dalam kediaman adalah Nag Champa. Kandunggannya berupaya membersihkan udara di dalam kediaman disamping mengundang aura tenang.

Barang atau kelengkapan kediaman yang telah rosak seperti kerusi patah walaupun sedikit dan boleh dibaiki, akan mengundang aura negatif kepada pengguna. Apa kata, anda segra baiki kerosakkan tersebut atau buangkan sahaja. Jangan biarkan ia terlalu lama

Umum tahu, rona kuning dan aroma oren mengundang semangat ceria. Disamping itu, sifat limau yang berasid dan sangat sesuai bagi tujuan penyingkiran kotoran. Oleh itu, untuk menyingkirkan aura dan membangkit suasana ceria di dalam kediaman sembur atau diffuse pati minyak oren di dalam kediaman

Apa perasaan anda bila melihat counter top yang penuh barang berjaya dikosongka? mesti legakan. Begitulah bila keadaan dalam rumah dipenuhi dengan barang yang tidak diperlukan

Warna memankan peranan penting dalam mencetus ambiance yang terbentuk di dalam sesebuah kediaman. Menurut pereka dalaman Ana Zuravlionva, warna kuning berupaya meneutralkan iron negatif yang terperangkap di dalam kediaman. Selain itu juga, ia membuatkan kediaman anda kelihatan lebih luas

Ceiling Wallpaper dinding 3D waterproof foam wall interior and exterior decoration self-adhesive brick wall decoration wall sticker


10 Trik Mudah dan Cepat Untuk Gosok Baju

Menggosok baju bukan lah sesuatu aktiviti yang menarik untuk di lakukan. SIAPA SETUJU? Namun, ia antara perkara wajib nak-nak jika si suami yang memang pakaiannya baju kemeja dan di tambah lagi dengan baju sekolah anak-anak. Kalau setakat iron sahaja tak apa, ini ada yang jenis cerewet nak line tegak lah, bucu tajam dan sebagainya. Sebab tu, kalau tugas menggosok mak-mak di hujung minggu boleh makana masa lebih satu jam.

Namun dengan trik yang disenaraikan ini, tugas menggosok mak-mak lebih mudah dan cepat. Tak perlulah sampai berjeruk ketiak menggosok baju. Antara yang boleh dipraktikkan adalah;

1. Pastikan setiap kali cucian akhir baju, masukkan pelembut pakaian. Nanti bila nak gosok, pakaian jadi lebih lembut dan mudah
2. Gantung atau hanger terus pakaian yang telah di cuci. Lebih baik, anda jemur dengan menggunakan hanger. Ia mambantu mengurangkan kedutan pada pakaian
3. Letak lapisan aluminium foil di bawah alas papan gosok. Aluminium foil tadi akan memantulkan semula haba yang diterima dari seterika. Ini secara tidak langsung menjadikan ke dua-dua bahagian pakaian anda digosok serentak
4. Jangan gosok secara membulat ia akan merosakkan tekstur fabrik anda.
5. Bila menggosok sesuatu yang bersaiz besar seperti langsir dan alas meja, letak dua biji kerusi di bahagian hadapan iron board anda. Tarik bahagian yang telah siap digosok untuk digantung terus pada kerusi
6. Alas permukaan fabrik anda dengan kain nipis seperti napkin atau kain cotton untuk menggosok fabrik jenis sensitif dan mengelakkan kesan kekuningan selepas di gosok. Hal ini biasa berlaku pada pakaian satin berwarna putih

7. Gosok fabrik jenis tebal seperti baju kemeja di bahagian dalam terlebih dahulu. Kemudian baru bahagian luar.
8. Mulakan menggosok dengan pakaian yang tidak memerlukan haba yang tinggi dan fabrik lembut seperti sutera dan satin. Ia mampu mengelak masalah anda salah suhu ketika menggosok. Jika tidak, pakaian anda mudah terbakar
9. Gosok bahagian kolar, cuffs tangan dan hems terlebih dulu untuk mengelak bahagian tersebut berkedut ketika menggosok bahagian lain

10. Lap atau cuci permukaan seterika anda setiap kalai selesai di gunakan. Ia mampu mengelak wujudnya permukaan hangus atau kekuningan pada seterika yang boleh memberi kesen kepada fabrik anda kelak

Rekaan dapur gas kini sudah terlalu moden dan bukan lagi klasik seperti rekaan dulu-dulu. Ada bermacam jenis dapur gas seperti stainless steel dan yang paling popular sekali adalah dapur gas kaca yang jenis built-in. Tarikan utama dapur jenis ini ianya nipis dan kelihatan bergaya, ramai surirumah yang memilih untuk menggunakannya. Memang tidak dapat dinafikan dapur jenis ini cantik tetapi hakikatnya ia agak berbahaya.

Terdapat beberapa insiden di mana dapur gas kaca meletup dan pecah berderai. Memang sayang bila beli dapur mahal-mahal dan pecah tetapi lagi sayang kalau keselamatan diri tergadai kan? Oleh itu, IMPIANA ingin berikan beberapa tips penjagaan dapur kaca dan kebanyakkan insiden yang berlaku adalah atas kecuaian diri sendiri. Hati-hati!

BAHAYA JIKA PERIUK TERLALU BERAT

Kena faham yang dapur gas sebegini tidak mampu untuk menampung berat yang melampau.  Anda perlu mengelak daripada menggunakan periuk yang besar dan memasak sesuatu dengan kuantiti yang banyak dan berat. Jangan pakai lenjan je letak periuk yang berat-berat atasnya. Jenis dapur gas kaca ni selalunya dia ‘ ditanam’  dalam kabinet jadi mana boleh tampung berat yang melampau sangat.

JANGAN LAP DAPUR MENGGUNAKAN KAIN BASAH

Selepas aktiviti memasak, pasti terdapat sisa-sisa makanan yang tertumpah atas dapur. Bagi mereka yang menggunakan dapur gas kaca ini, jangan terus serta merta mengelap dapur anda selepas menggunakannya. Terutamanya jika anda menggunakan kain basah kerana ia amat berbahaya. Tunggu permukaan dapur gas sejuk terlebih dahulu barulah lap.

PASTIKAN ADA RUANG PADA BAHAGIAN BAWAH DAPUR

Perlu ketahui yang dapur kaca jenis ini ianya direka khas mengikut saiz kabinet agar terdapat ruang pengudaraan di bahagian bawahnya. Amatlah berbahaya jika anda letakkan di atas kabinet sebegitu sahaja tanpa ada ruang udara pada bahagian bawah dapur. Bahang panas memasak yang terkumpul dan ia boleh menyebabkan kaca retak kerana suhu yang panas.

JANGAN MASAK TERLALU LAMA

Jangan masak terlalu lama jika anda menggunakan dapur kaca. Dapur jenis ini mempunyai tahap limit penggunaanya. Apabila anda masak terlalu lama dapur akan menjadi over heat dan boleh menyebabkan ia meletup.

PASTIKAN DAPUR KACA BERKUALITI

Jika ingin membeli dapur kaca pastikan dahulu kualiti rekaannya dan diiktirafkan. Biar mahal asalkan keselamatan anda terjamin berbanding membeli yang murah dan tidak berkualiti, mampu membahayakan anda.

Bagi anda yang memiliki anak berusia antara 3 hingga ke 5 tahun, diding bercontong adalah satu kebiasaan. Untuk mengelak dinding anda dipenuhi mural, sediakan buku atau papan sebagai ruang untuk anak anda melukis.

Tapi macam mana kalau perkara tersebut sudah terjadi? Aduh! sedih dan tidak keruan si ibu nak-nak bila dinding baru dicat. Apakah penyelesaian terbaik untuk membersihkan lakaran tersebut? Anda boleh cuba 6 bahan ini.

1. Soda bikarbonat
Basahkan kain sedikit dan celupkan ke dalam serbuk soda bikarbonat. Gosak bahagian kain yang telah dicelup tadi terus di atas permukaan lukisan tersebut engan perlahan-lahan. Confirm hilang

2. Cuka
Ambil sebatang berus gigi yang telah tidak digunakan lagi dan basahkan bahagian berus dengan cuka. Gosokkan berus tadi pada permukaan yang telah diconteng sampai bersih

3. Penyembur rambut
Sembur penyembur rambut di atas permukaan kesan conteng. Biarkan seketika untuk lukisan tu mengembang, tapi jangan sampai kering. Gunakan kain atau berus yang lebut dan gosokkan pada permukaan yang tealh disembur tadi

4. Krim pencukur
Sapu sedikit krim pencukur pada permukaan dinding yang telah diconteng. Guna kain atau berus yang telah dibasahkan dan gosok pada permukaan conteng sehingga hilang. Kalau buih pencukur dah habis, tambah lagi.

5. Mayonis
Dengar macam sedap. Tapi ia boleh hilangkan kesan conteng. Sapu mayonis pada permukaan conteng. Biarkan seketika dan bersihkan dengan kain yang telah dibasahkan

6. Ubat gigi
Gunakan pes ubat gigi yang tak ader gel. Letakkan sedikit pada berus gigi yang telah tidak digunakan lagi dan gosok pada kesan contong. Kemudian dicuci dengan kain yang telah dibasahkan

Kertas dinding ataupun wallpaper, adalah penggantian bagi cat. Ia lebih senang untuk dipasang dan lagi lawa daripada cat. Jadi, bagi anda yang ingin mengubah suai rupa ruang, kertas dinding dinding adalah penyelesaian yang praktikal dan harga berpatutan. Terdapat beberapa kertas dinding tersedia dengan pelbagai reka bentuk dan warna yang boleh disesuaikan untuk dipadankan dengan perabot rumah anda.

Kertas dinding dinding boleh didapati dalam pelbagai gaya dan harga di pasaran. Kertas dinding sebenarnya tidak mahal sangat pun. Walau bagaimanapun, ia bergantung pada keluasan dinding anda, tapi kos untuk membelinya mungkin besar. Jadi, untuk memudahkan pencarian produk yang sesuai dan mengelakkan pembaziran wang, berikut adalah beberapa perkara yang perlu dipertimbangkan. Dinding kertas dinding secara meluas dikelaskan kepada dua jenis.

Jenis Pelekat

Bentuk pertama ialah kertas dinding pelekat, yang boleh digunakan terus ke dinding. Jenis berikut ialah kertas dinding yang mesti dilekatkan, seperti menggunakan gam atau pita dua muka. Setiap jenis mempunyai kelebihan dan kekurangan. Pilih yang paling memenuhi keperluan dan pilihan anda. Kertas dinding pelekat sudah mengandungi pelekat di bahagian belakang, jadi tidak perlu menggunakan gam lagi. Anda mesti menggunakan kertas dinding bersandarkan pelekat dengan cepat sebelum gam kering. Sudah tentu, walaupun terdapat instrumen tertentu untuk meletakkan gam pada dinding, ini kelihatan sukar bagi sesetengah individu.

Pelekat atau pita bermuka dua

Penggunaan pelekat atau pita bermuka dua dalam kertas dinding telah menyaksikan pertumbuhan yang luar biasa dalam beberapa tahun kebelakangan ini. Kertas dinding, seperti pelekat, boleh digunakan dan dialih keluar. Jika anda tidak menemui kertas dinding pelekat kegemaran anda, cuba yang ini.

Untuk pengetahuan anda, apabila pelekat pada kertas dinding mengering, ia akan menjadi lutsinar. Kerana gam ini larut dalam air, anda boleh membersihkan sebarang gam tambahan dengan air dengan mudah. Bukankah ia mudah? Walau bagaimanapun, anda akan memerlukan beberapa alat tambahan, seperti pemotong untuk memotong kertas dinding dan berus roller untuk menggunakan pelekat.

Pilih produk dengan bahan yang betul supaya ia melekat dengan baik

Jika anda telah memasang kertas dinding dan sedang bersedia untuk menggunakan yang baharu, dua perkara perlu diperiksa. Ini bagi memastikan material kertas dinding lama dan kertas dinding baharu yang akan diletakkan adalah serasi. Jika ini kali pertama anda menggunakan kertas dinding, pastikan bahan kertas dinding itu serasi dengan dinding rumah. Kertas dinding diperbuat daripada pelbagai bahan, termasuk vinil, PVC, bukan tenunan dan buih. Selepas peperiksaan, pilih kertas dinding dengan bahan terbaik untuk dinding rumah anda.

Pilih produk yang tidak mengandungi bahan berbahaya

Apabila bercakap mengenai kertas dinding, kebanyakan orang menekankan pemadanan motif dengan hiasan ruang. Walau bagaimanapun, anda juga mesti memastikan bahawa kertas dinding yang anda pilih tidak mengandungi sebarang bahan kimia berbahaya.

Jika anda alah kepada bahan kimia tertentu, walaupun sedikit pendedahan boleh menyebabkan ketidakselesaan. Berita baiknya ialah pembuat kertas dinding semakin memberi perhatian kepada perkara ini, jadi kebanyakan bahan boleh dianggap selamat.

Walau bagaimanapun, anda harus berhati-hati apabila membeli barangan import kerana barangan berkualiti rendah mungkin akan mengalami masalah. Jika anda membeli dalam talian, elakkan tapak web yang kelihatan disyaki, walaupun kos barangan adalah rendah.

Jadi, itulah adalah langkah-langkah atau cara untuk anda memilih kertas dinding yang terbaik dan bagus untuk jangka masa yang lama.


Takut Tersalah Pilih Warna Cat Dinding? Boleh Cuba Cara Ni!

Tidak dinafikan mesti ada dikalangan anda yang berasa bimbang atau sekiranya tersalah membuat pilihan warna cat dinding rumah untuk tampak cantik.

Kini, anda tidak perlu lagi bimbang kerana anda boleh memilih warna cat yang tepat dan bersesuaian untuk dinding rumah dengan mengunakan bantuan aplikasi Nippon ColorCreation.

Nak tahu bagaimana caranya? Ikuti langkah ringkas yang telah disediakan.

Pertama, anda harus memuat naik aplikasi Nippon ColourCreation di telefon pintar menerusi App Store dan Google Play Store.

Seterusnya, anda klik butang ‘+’ kemudian ‘Add a photo’ dalam aplikasi tersebut seperti yang tertera pada gambar.

Selepas itu, muat naik gambar dinding rumah anda sebelum memilih warna cat kegemaran anda di ruangan ‘Colour Creations Palette’ yang tersedia lebih daripada puluhan pilihan warna.

Hasilnya, anda boleh melihat sekiranya warna cat tersebut bersesuaian atau pun tidak mengikut citarasa masing-masing.

Bukan itu sahaja, anda juga berpeluang untuk melihat hasil sebelum dan selepas dengan mengunakan aplikasi ini

Kalau pilihan warna sudah berkenan di hati, jadi anda dah boleh cepat-cepat terus pergi beli dan cat dinding rumah dengan segera.

Dengan langkah ini, anda bukan sahaja tidak lagi akan berasa bimbang jika tersalah pilih warna cat tetapi dapat juga menjimatkan masa anda.

Sumber: Nippon Paint Malaysia

Baca artikel seterusnya di bawah;

Feature wall menggunakan konsep wainscoting memang tidak asing. Tapi, corak Honey comb atau sarang lebah memang tengah in dan trendy. Tak kiralah menggunakan wallpaper, cat mahupun jubin, corak ini kelihatan lebih moden jika dipadankan dengan rona-rona yang berani seperti yang dilakukan oleh Myra Zulkuifly.

Our inspiration which is from one of the restaurant in Milan macam gambar dibawah

teknik ini memerlukan lebih banyak kayu berbanding teknik wainscoting European style yang selalu orang buat. Total kayu 1 kaki yang digunakan adalah 127 batang. Ambil masa 5 hari untuk siapkan sebab nak potong kayu yang banyak dan sudutnya perlu tepat. Untuk kemasan cat, saya menggunakan Nippon Paint Code Red Martini. Kos keseluruhan adalah RM 350.

Untuk cara-cara buat dinding honeycomb ni, boleh liat video TikTok yang disediakan

Pokok hiasan yang mudah ditanam dan dijaga, tak payah hari-hari nak kena ‘belai. Bagi anda yang sibuk tetapi dalam masa yang sama inginkan suasana hijau di dalam dan juga di luar rumah, tentunya anda inginkan tanaman hiasan yang mudah untuk dijaga.

Kalau kediaman anda kelihatan membosankan atau tidak menyerlah, cubalah tanam pokok bunga hiasan di depan rumah untuk menceriakan suasana! Ada beberapa jenis pokok bunga yang sesuai ditanam dalam iklim Malaysia yang panas dan tidak terlalu memerlukan ‘belaian.’

Antara tanaman tersebut ialah:

1. AGLONEMA SPP
Aglonema antara tanaman unik yang mudah ditanam dan tidak memerlukan air yang banyak. Sesuai dijadikan sebagai tanaman di bawah kawasan yang mempunyai naungan yang padat. Sering menjadi pilihan kerana Aglonema mempunyai corak dan tekstur daun yang pelbagai.

2. MICROSORUM PUNCTATUM
Lebih mesra dikenali dnegan nama fish tail fern. Daunnya yang mempunyai bentuk seakan tanduk rusa dan rona hijau terang tidak memerlukan penyelenggaraan yang kritikal. Semakin banyak di tebas, lebih cepat ia membiak.

3. NEPHROLEPIS EXALTATA
Bostern fern ini sesuai di tanam di dalam pasu dan pertumbuhannya mudah dikawal. Seperti nama fish tail fern, ia tidak memerlukan air yang banyak.

4. ALOCASIA MACRORRHIZOS
Keladi telinga gajah ini antara tanaman wajib bagi taman padat tropika. Terdapat pelbagai tekstur dan saiz daunnya yang besar kerap menjadi perhatian di dalam taman tropika.

5. ALPINIA PURPURATA
Tanaman dari keluarga halia ini mempunyai bunga berwarna merah dan sering menjadi perhatian serangga penghisap madu seperti rama-rama semut dan lebah. Tak perlu penjagaan yang rumit dan mudah membiak menyebabkan tanaman ini sering menjadi pilihan sebagai tanaman tepi jalan.

6. CALADIUM BICOLOR
Seperti Aglonema, Caladium mempunyai tekstur dan rona daun yang pelbagai. Lebih mudah dikenali dengan nama keladi hiasan, kebanyakkan spesis caladium mempunyai percikan rona merah menyemarkkan lagi dekorasi sesebuah laman.

7. CALATHEA SPP
Tanaman penutup bumi hutan hujan tropika ini mempunyai pelbagai tekstur dan saiz yang pelbagai. Mudah dibiakkan melalui keratan rumpun, Calathea lutea adalah antara tanaman simbolik bagi landskap berkonsepkan tropika. Antara spesis lain yang terkenal adalah Calathea insignis , loeseneri dan mokayana.

8. IMPATIENS WALLERIANA
Terdapat dua jenis impatiens yang kerap menjadi pilihan di Malaysia iaitu Impatiens balsamia dan Impatiens walleriana. Kebiasaanya, untuk menghasilkan bunga yang banyak, tanaman perlu terdedah kepada cahaya matahari yang mencukupi. Namun tidak bagi Impatiens, walaupun di bawah teduhan ia tetap menghasilkan bunga dan mempunyai jangka hayat yang pendek.

9. PLECTRANTHUS
Mona lavender murapakan nama tempatan bagi Plectranthus. Nama tempatannya diberi sempena fizikal bunganya seperti lavender. Merupakan spesis tanaman bermusim, ia kerap menjadi pilihan bagi landskap berkonsepkan Inggeris.

10. SPATHIPHYLLUM WALLISII
Peace lili atau Spathiphyllum waliisii kerap menjadi pilihan sebagai jambangan bunga. Rona hijau gelap daunnya menyerlahkan lagi vibrasi landskap bertemakan tropika terutama di saat bunganya berkembang mekar. Tidak memerlukan penyelenggaraan yang tinggi namun medium tanamannya perlu sentiasa lembap.

Timun jepun ni memang sedap dan ranggup kalau buat ulam berbanding dengan timun biasa. Timun jepun ni kurang berair dan banyak khasiatnya. Harganya pun lebih mahal dari timun biasa.

Elok subur walaupun kali pertama menanamnya, paling menarik timun jepun ini ditanam di balkoni rumahnya saja. 45 hari dari semai benih dah boleh kutip hasilnya.

Beliau turut berkongsi kaedah penanaman yang dilakukan. Bagi yang nak mencuba boleh jadi perkongsiannya sebagai panduan. Paling penting penjagaannya.


Wow! Tahukah Anda Bulatan Putrajaya Terbesar Di Asia Tenggara

Siapa yang tidak pernah ke Putrajaya bukan? Masuk sahaja Putrajaya pasti akan melalui bulatan ini. Tapi masih ramai yang tidak tahu bahawa bulatan Putrajaya ini adalah bulatan terbesar di Asia Tenggara.

Pada kebiasaanya roundabout  ni memang orang tidak perasan ia adalah sebuah bulatan yang besar.

Baru-baru ini IKEA melancarkan satu lagi produk baru yang lain sekali dari produk sedia ada. Jika sebut IKEA pasti nampak akan barang perkakas rumah bukan. Tetapi kali ini kelainan dalam perniagaan IKEA semakin menyerlah. IKEA mengeluarkan produk merchandising EFTERTRÄDA. Koleksi terhad ini boleh digayakan untuk semua. Apa agaknya produk terbaru IKEA ini kan!

EFTERTRÄDA, yang diterjemahkan menjadi ‘pengganti’ dalam bahasa Sweden, sedang menuju ke pantai kami! Terdiri daripada t-shirt untuk hoodies, tuala mandi hingga beg tote dan botol air, koleksi barang dagangan pertama dari IKEA ini diilhamkan dan disediakan untuk semua orang yang mencari identiti yang sederhana namun bergaya. Dari penyelesaian almari pakaian hingga pilihan almari pakaian, koleksi barang niaga terhad ini digayakan untuk semua. Dengan reka bentuk, koleksi menggunakan logo IKEA sebagai reka bentuk utamanya, mengambil petunjuk dari pendekatannya ke perabot rumah, yang menawarkan pakaian dan aksesori yang ringkas dan mudah setiap hari.

Sama ada di rumah atau di jalanan, kita tahu cuaca tidak dapat diramalkan. Pilihlah t-shirt yang ringkas namun bergaya dari koleksi EFTERTRÄDA pada hari yang cerah atau ambil hoodie untuk mengubah penampilan anda pada hari hujan atau sejuk. Dibuat dari 100% kapas, potongan ini sesuai untuk semua orang dan sesiapa sahaja, akan memberi anda penampilan yang santai dan mudah.

T-shirt EFTERTRÄDA, putih, S-M dan L-XL RM39.90 EFTERTRÄDA Hoodie, putih, S-M dan L-XL RM79.00. Memulakan dan mengakhiri hari anda dengan selesa.

Pancuran mandian dan mandian adalah antara santapan harian yang kecil dan tuala menunggu dengan sabarnya saat kemuliaan. Walaupun begitu, kami rasa ia mesti kelihatan baik. Tuala mandi yang lembut dan menyerap dari koleksi ini pasti akan menambah gaya peribadi ke bilik mandi anda. Tuala mandi EFTERTRÄDA, putih / kuning, 70×140 sm RM39.90.

Gaya ringkas yang menjadi trend pilihan anak muda kini yang gemar dengan beg santai ini, beg tote EFTERTRÄDA yang digayakan untuk semua akan sangat berguna! Beg ini dengan poket dalamannya juga memudahkan mencari barang-barang kecil dan tidak boleh dilupakan, beg ini boleh digunakan semula dan dipasangkan dengan hampir apa sahaja, tidak kira gaya.

Bukan itu sahaja! Kekal terhidrat adalah mustahak, di mana sahaja anda berada. Dengan sebotol air yang tahan lama di sisi anda, anda tidak perlu haus. Terdapat dalam dua warna (putih dan kuning), botol praktikal ini dengan penutup skru dan pemegang boleh diisi dengan air, smoothie yang menyegarkan, jus yang baru diperah dan juga minuman kegemaran!

Botol Air EFTERTRÄDA, putih / kuning RM9.90 / setiap beg Tote EFTERTRÄDA, putih RM24.90

“Apabila semakin ramai rakyat Malaysia merangkul IKEA di dalam hati mereka, kami sangat gembira akhirnya dapat menyampaikan koleksi EFTERTRÄDA kepada banyak orang. IKEA sentiasa percaya bahawa setiap orang harus memiliki reka bentuk yang berkualit. Dari t-shirt hingga tuala mandi, hoodies hingga botol air, ada sesuatu untuk semua orang. Dengan gaya abadi dan daya tarik multigenerasi, koleksi ini digayakan untuk semua orang, ”kata Gerard Jansen, Country Retail Director (Malaysia), IKEA Asia Tenggara.

Setiap kali tibanya penghujung tahun, kalender pastinya akan dipenuhi dengan percutian, perjumpaan keluarga dan kawan-kawan. Ia juga merupakan masa terbaik untuk merasai suasana meriah menikmati sajian di restoran-restoran yang baru di buka di Malaysia. foodpanda Malaysia pastinya tidak mahu anda terlepas peluang menerokai beberapa buah kedai makan terbaharu di kawasan tumpuan yang popular di sekitar bandar ini. Dengan pandapro, kini anda boleh membawa citarasa anda sambil menikmati diskaun tetap 25 peratus untuk bil makan di rumah anda. Nah! Inilah yang dinamakan meraikan diri dengan cara panda!

Pengarah Komersial Kanan foodpanda Malaysia, Jay Ar Juan berkata, “Kami percaya dengan apa yang dilakukan ini, ia memberikan satu pengalaman terbaik dan lebih nilai kepada para pelanggan kami. Dengan pandapro, kami membolehkan sesiapa sahaja seperti seorang yang pro. Pelan langganan ini bukan sahaja menawarkan tawaran yang menarik tetapi juga penjimatan yang hebat.”

Tambah beliau, “Akhirnya, matlamatnya adalah untuk memastikan para pengguna kami dapat menikmati makanan yang digemari tanpa perlu berbelanja besar.”

Selain itu, para pelanggan pandapro juga boleh menikmati faedah-faedah lain yang menarik termasuk:

●  Diskaun 15 peratus untuk restoran-restoran terpilih.

●  Diskaun tambahan 5 peratus untuk pesanan yang diambil sendiri di restoran-restoran yang mengambil bahagian.

●  Diskaun 20 peratus untuk pandamart bagi tempatan melebih RM45 dengan 2 baucar sebulan.

Apa yang menariknya lagi, kesemua pengguna pandapro berpeluang untuk mendapatkan tawaran diskaun ini di restoran pada senarai restoran-restoran popular antaranya Dave Deli, Santan, Carls Jr, Syed Bistro dan banyak lagi. Untuk menebus diskaun, para pelanggan pandapro perlu klik pada pilihan ‘Dine-In’ yang tersedia di aplikasi utama foodpanda dan pilih tawaran yang diingini. Setelah membuat pilihan, para pelanggan dikehendaki untuk mengimbas ID penebusan di restoran untuk pengesahan tawaran dan diskaun akan ditunjukkan semasa pembayaran. Sejujurnya ini merupakan transaksi yang mudah dan tanpa sentuh.

“Saya pasti ramai yang merindui untuk menikmati sajian di restoran semasa pandemik seperti juga restoran yang merindui untuk melayan pelanggan. Dengan adanya manfaat menikmati sajian di restoran, kami harap lebih ramai pelanggan akan mengunjungi restoran untuk menikmati sajian kegemaran masing-masing dengan orang tersayang,” kata Jay Ar lagi.

Bukan itu sahaja! Pastikan anda sentiasa bersedia dengan tawaran istimewa termasuk tawaran promosi sehingga 35 peratus untuk rakan kongsi terpilih sempena sambutan Krismas dan Tahun Baharu yang akan tiba tidak lama lagi. Tunggu apa lagi? Hanya sentuh pada aplikasi untuk melanggan pandapro dan nikmati diskaun menarik lebih daripada 700 buah restoran di seluruh negara.

Ingin lebih tahu pelbagai tips untuk dekorasi rumah? Jangan lupa ikuti kami di Telegram rasmi IMPIANA. Klik di sini.


Tabur Kulit Bawang Pada Pangkal Pokok, Menggalak Pertumbuhan Pucuk Baru

Pelbagai baja organik yang ada dan boleh anda ikuti, tetapi dengan cara ini anda dapat jimat kos dari berbelanja lebih untuk membeli baja organik yang boleh tahan harganya.

Apa kata lakukan perkara ini di semua pokok yang ada di halaman rumah anda, lihat hasilnya yang cukup mengujakan. Ada yang pernah berkongsi pengalaman dengan IMPIANA, pokok mereka yang hampir mati, kini semakin segar kembali dan tumbuh dengan menghasilkan bunga dan buah yang lebat.

Puan Hazimah lmn Ismail lmn berkongsi khasiat ini yang ramai tak tahu.

LEPAS KUPAS BAWANG MERAH, KULITNYA JANGAN DIBUANG. ADA MANFAATNYA PADA TANAMAN!

Penggunaan bawang merah di dalam masakan seakan menjadi ‘kunci utama’. Tanpa adanya ramuan bawang merah ini, pastinya masakan yang ditumis atau digulai tidak sempurna rasanya.

Pun begitu ada satu perkara yang jarang kita buat, iaitu menyimpan sisa tersebut!

Tahukah anda, ia boleh dijadikan sebagai baja pada pokok yang ditanam dihalaman rumah. Nak tahu caranya, ayuh baca perkongsian ilmu manfaat ini oleh Hazimah lmn Ismail lmn di posting fbnya.

“Hari ni nak kongsi dengan sahabat manfaat kulit bawang merah yang nipis pada tanaman.”

Cara gunanya:

1. Ambil kulit bawang merah yang nipis.
2. Rendam dalam air semalaman.
3. Esok boleh digunakan untuk siram dan spray pada pokok tanaman.

Ataupun

NAK TABUR DIRECT PADA POKOK PUN BOLEH.

Manfaatnya:

1. Pokok akan menjadi lebih subur.
2. Menggalakkan pertumbuhan pucuk baru.
3. Mempercepatkan proses keluar bunga dan buah dan juga membunuh hama serangga pokok.

Selamat mencuba yer. Mudahan berjaya.

Antara masalah yang sering dihadapi di dapur adalah apabila bahan yang dibeli tidak tahan lama dan terpaksa dibuang kerana sudah layu atau lembik. Kadang-kadang, tak sempat guna pun!

Pasti ramai yang pernah berhadapan situasi begini. Kita ingat beli semua bahan sekali, tak perlu lah nak ulang alik ke pasaraya setiap hari. Tapi malangnya, agak sukar nak kekalkan kesegaran sesetengah bahan seperti daun sup, lengkuas, serai dan cili.

Menarik kan? Jom lihat selanjutnya..

SENANG, SEGAR, JIMAT

Cara penyimpanan yang berkesan untuk tempoh masa lama bagi bahan-bahan masakan yang mesti ada di dapur tapi kadang kita guna sikit je

1.Daun Sup

-Pokok daun sup perlu di simpan di dalam botol plastik (bekas minuman 1.5L) dan diletakkan didalam peti ais
-Caranya..potong 2 botol minuman..masukkan pokok daun sup dan tutup. Penting utk memastikan air diletakkan sedikit sahaja setakat cecah pada HUJUNG AKAR sahaja.Air yg banyak akan menyebabkan bahagian batang pokok tenggelam dan batang daun sup jadi lembik dan busuk
-Pokok yg disimpan dengan kaedah ni dapat bertahan lebih dari sebulan

2.Lengkuas dan Serai

– Disimpan di dalam botol kaca dan di isi dengan air sehingga tenggelam keseluruhan lengkuas dan serai tersebut
-Air boleh ditukar 2 minggu sekali atau ikut keperluan
-Perlu disimpan dalam peti ais dan mampu bertahan berbulan lamanya

3.Cili Api dan Lada Merah

-Cili api dan lada merah perlu dibuang tangkai terlebih dahulu sebelum disimpan utk mengelakkan tangkai menjadi lembik sekaligus menyebabkan cili dan lada menjadi busuk
-Disimpan dalam bekas bertutup yg di alas dengan tisu dapur atau kertas surat khabar
-Setiap kali menggunakan bahan ini..rajin2 kan diri utk lap penutup bekas simpanan cili supaya wap2 air hilang dan salin tisu dan kertas jika dah terlalu basah
-Simpan dalam peti sejuk InshaaAllah akan tahan lama

Bahan2 yg disimpan dengan cara yg betul akan dapat bertahan lama. Di samping memudahkan dan mengelakkan pembaziran, duit belanja dapur kita juga dapat dijimatkan. Selamat mencuba

Perasan tak, pada barang elektrik ada pelekat yng berbintang 5 tu? Masih ramai tak tahu tujuan pelekat tersebut. Ia sebenarnya adalah salah satu sistem yang dikeluarkan oleh Suruhanjaya Tenaga bagi mengukur kecekapan penggunaan tenaga elektrik.

Suruhanjaya Tenaga (ST) merupakan badan yang bertanggungjawab dalam membangunkan dan mengawal selia program pelabelan cekap tenaga.Program pelabelan cekap tenaga ini bertujuan untuk menggalakkan industri menghasilkan barang elektronik yang menjimatkan tenaga.

Jika sesebuah syarikat menggunakan pelekat tersebut pada produk mereka, ini menunjukkan ia adalah produk yang telah melalui pelbagai ujian yang telah ditetapkan oleh kerajaan. Dari segi persaingan pula, produk mereka lebih diyakini.

Label cekap tenaga ini bertujuan memberi maklumat yang lebih terperinci dalam membantu pengguna membuat pilihan terhadap barang elektrik yang cekap tenaga. Secara tidak langsung, ia dapat mengurangkan kos penggunaan elektrik di kediaman anda.

Produk yang tertera pelekat dengan 5 bintang penuh bermakna ia adalah barang jimat tenaga. Namun, sebaliknya bagi yang mendapat bintang kurang dari 5. Sebaiknya, elak beli produk elektrik yang jumlah bintang nya bawah 3.

Kebiasaannya, produk yang menggunakan sistem ini adalah seperti kipas, peti sejuk, penghawa dingin dan mesin basuh. Oleh it, anda perlu bijak memilih

Guna Baja Ni, Limau Kasturi Tanam Dalam Pasu Berbuah Lebat Sepanjang Tahun. Ramai yang tak punya tanah, tapi minat berkebun memilih teknik tanaman berpasu. Tapi, ramai yang cakap kalau tanam pokok dalam pasu lebih-lebih lagi darijenis berbuah memang kedekut hasilnya. Betul ke? sebenarnya bukan tanaman berpasu kedukut buah, tetapi teknik atau cara tanam dan penyelengaraanya yang tak sesuai.

Salam perkenalan untuk kawan-kawan. Tak rugi tanam limau kasturi. Berbuah sepanjang tahun. Lebat hingga menunduk batang. Dah macam padi pun ye. Makin berisi makin menunduk.

Banyak dah petik buat makan, basuh ikan, gugur overipe pun ade. Ni dia keluar bunga baru pula. Alhamdulilllah syukur. Oleh sebab ramai tanya pasal baja yakult ni saya share ye

Senang je nak buat baja lebatkan buah ni. Saya gunakan 1 botol Yakult dan 2 biji telur. Peram seminggu. dah siap seminggu, bancuh air dengan baja yakult tadi 5:1 (5 bahagian air, 1 bahagian baja yakult). Jadikan ia sebagai semburan di awal pagi dan lewat petang.

Cara saya jaga pokok ikut sempat. Kadang baja sebulan sekali, siram air beras atau air basuhan ikan. Sembur baja yakult. itu sahaja. Yang lain saya berserah pada Allah rezekikan. Ulat makan daun dan kelopak bunga saya anggap sedekah untuk ulat-ulat tu

Lagi satu, boleh cuba cuka kayu. Cuba campur sekali dengan baja yakult masa nak sembur. Kawan-kawan yang dah cuba dan menjadi, kongsi-kongsikan ilmu ni ye. Agar semua menerima manfaatnya


Pemilik Bina Gazebo Oversize Yang Ditukar Jadi Surau Kecil Ketika Berkumpul Adik-Beradik. Memang Unik!

Kehadiran team LAMAN menjengah kediaman ini disambut mesra oleh pemilik kediaman. Peluang meneroka setiap inci taman tidak di siakan sebaliknya penulis begitu teruja melihat satu lagi rekaan taman yang tampil unik melalui reka bentuk gazebo dwi fungsi.

Menurut pemilik taman “Jika dilihat secara keseluruhan taman saya ini ringkas sahaja kerana kami sekeluarga lebih gemarkan ia nampak lapang dan menghijau. Kelebihan unit kediaman yang terletak di corner lot memungkinkan kami memiliki tanah lebih luas untuk aktiviti keluarga dan sebagainya. Malah anak saya juga gemar menghabiskan masa di halaman rumah,”tambah pemilik lagi membuka bicara pada pagi itu.

Kehadiran gazebo berukuran 5 meter x 5 meter begitu menarik perhatian penulis. Ini kerana kebiasaannya gazebo tampil dengan saiz lebih kecil serta berkonsep terbuka tetapi berlainan sekali yang dimiliki oleh pemilik kediaman ini. Saiz yang besar serta mempunyai pintu dan dinding yang tertutup seolah-olah sebuah rumah kecil di laman kediaman. Apabila diajukan tentang fungsi gazebo ini pemilik mempunyai sebab kukuh membinanya malah reka bentuk menarik ini menyerupai rumah tradisional masyarakat Melayu.

Menurut pemilik “ Gazebo atau pun rumah kecil ini saya terapkan sendiri reka bentuk yang diingini kemudian saya dapatkan tukang kayu yang didatangkan khas dari Terengganu. Menggunakan kayu cengal, ia adalah binaan kukuh dan menjadi lokasi khas apabila kami menganjurkan majlis bersama ahli keluarga. Kebiasaannya ia dijadikan surau kecil untuk kami menunaikan solat beramai-ramai. Bagi menambah fungsi, tempayan lama diterbalikkan bersebelahan gazebo ini untuk dijadikan lokasi tempat duduk. Memang meriah sekali pada waktu malam ketika menganjurkan majlis keramaian,” tambah pemilik lagi.

Mendapatkan idea seperti membaca buku-buku landskap dan majalah untuk membiasakan diri dengan tumbuh-tumbuhan antara salah satu cara pemilik yang banyak memberi manfaat padanya dalam proses binaan taman. Baginya setiap rujukan amat perlu dalam menambahkan ilmu sebelum melakukan sesuatu.

“ Jika halaman luar didominasi oleh elemen kejur, untuk ruang dalam pula saya lebih sukakan elemen air memonopoli ruang. Kehadiran kolam bukan sahaja mewujudkan kitaran udara yang lebih segar sejuk tetapi turut menyumbang pada bunyi air yang sangat menenangkan. Kolam ikan yang dibina pada courtyard ini secara tidak langsung membuatkan seluruh ruang dalam kediaman ini begitu damai dan merehatkan,” tambah pemilik lagi.

Courtyard yang terletak berdekatan dapur ini boleh diakses daripada car porch tanpa penghuni perlu masuk ke ruang utama terlebih dahulu. Di samping itu juga dek kayu dibina bersebelahan kolam ini sebagai lokasi santai untuk pemilik sekeluarga duduk santai sambil menikmati hidangan. Malah dinding dan struktur bumbung sengaja dibina menggunakan material telus pandang agar ia menerima pencahayaan semula jadi.

“Menghabiskan masa di kawasan dapur antara ruang yang begitu saya gemari. Ini kerana kehadiran elemen air dan dalam masa yang sama saya boleh menikmati pemandangan hijau di taman melengkapkan suasana yang diingini oleh kami seisi keluarga. Selain itu material kayu menjadi pilihan dalam struktur kediaman ini kerana selain natural, kayu begitu sesuai dengan konsep yang ingin saya tonjolkan iaitu moden tradisional,” ungkap pemilik lagi.

Kehadiran pokok kelapa di halaman pemilik melengkapkan lagi penataan taman berkonsep kampung. Jiwanya terasa tenang mengimbau kembali nostalgia membesar dalam kelompok budaya masyarakat Melayu dan menjadi garapan dalam mewujudkan kediaman yang begitu dekat di jiwa.

Pemilik juga menyatakan bahawa setiap kali ingin membina sebuah taman, faktor utama yang harus difikirkan oleh setiap pemilik adalah maintenance. Andai pemilik kediaman sibuk dengan tugasan harian di pejabat dan jarang berada di rumah, kaedah selamat ialah pilihlah tumbuhan yang mudah dijaga. Malah tidak salah andai laman tampil seringkas mungkin. Sebaiknya taman  adalah mengikut kemampuan dan gaya hidup kita sehari-hari. Kesilapan dalam perancangan awal kebiasaannya bakal mengundang kos tambahan buat pemilik suatu hari nanti.

Tip Membina Sendiri Taman

1. Kenali taman anda. Jika anda baru sahaja membeli sebuah kediaman, hidup bersamanya sekurang-kurangnya selama setahun. Ini kerana pada tahun pertama, anda akan mula mengenal pasti tumbuhan dan belajar tentang persekitaran taman. Berjalan-jalan dan lihat taman anda dari sudut yang berbeza iaitu dari tingkap atas dan juga bawah. Ini akan menentukan pemandangan yang bagaimana anda inginkan apabila berada di dalam rumah. Buatlah  nota di mana arah matahari naik dan jatuh kerana anda mungkin ingin melindungi pemandangan yang tidak diingini.

2. Fikirkan tentang apa yang anda mahukan daripada sebuah taman. Adakah ia bakal menjadi sebuah ruang yang menghiburkan bagi anak-anak anda, ruang menuai hasil sayur-sayuran atau pun ruang anda menjamu mata menikmati keindahan flora dan fauna. Rancang fungsi taman anda sebaiknya di atas sehelai kertas sebelum ia direalisasikan dalam bentuk nyata.

3.  Adalah penting untuk mengetahui tentang jenis tanah anda. Laburkan sedikit wang untuk mengetahui sama ada tanah anda adalah asid, alkali atau neutral kerana tanah yang baik akan menentukan sama ada pokok yang ditanam subur atau pun tidak.

Bak kata pepatah “yang lama dikelek, yang baharu di dukung,” tanpa ada yang lama masakan ada yang baru. Pembaharuan gaya dan cita rasa manusia bergerak seiring dengan perubahan zaman. Justeru banyak elemen atau pun gaya hidup masyarakat zaman dahulu sedikit sebanyak semakin terus dilupakan dan ditinggalkan. Sungguhpun begitu tidak salah andai ingin menyuburkan kembali nostalgia zaman kanak-kanak dengan menjadikan ia sebagai salah satu hiasan di laman-laman kediaman.

Malah tanpa anda sedari ia mungkin tampil lebih signifikan berbanding dekorasi taman yang lain kerana tampil unik dan tersendiri. Secara tidak langsung, sebagai pemilik taman kita berjaya menghalangnya daripada terus pupus dan hilang ditelan waktu. Barang lama ini juga adalah memori yang akan sentiasa terpahat di minda malah mengingatkan kita akan asal usul budaya masyarakat sejak dulu hingga kini.

Bulan Ramadhan penuh barakah pasti ramai menumpukan perhatian kepada amal ibadah ibarat tiada lagi ramadhan untuknya akan datang. Sudah pasti, ramai yang akan memperlahankan aktiviti duniawi. Tidak kurang juga yang mengelak melakukan sesuatu yang mampu menjejas prestasi harian mereka untuk kekal bertenaga sehingga tibanya waktu berbuka.

Namun itu bukan alasan untuk anda tidak berkebun. Kebiasaanya, laman dan kebun di abaikan dan tidak diperhatikan kerana khuatir badan cepat terhidrat. Sebenarnya ada cara untuk pastikan anda kekal bertenaga dan masih boleh berkebun walaupun di bulan puasa.

Tips untuk kekal bertenaga:
1. Minumlah air yang cukup waktu berbuka hingga ke sahur
2. Elakkan makanan yang berlemak-lemak
3. Makan cara berkhasiat dan sederhana
4. Sahur dan berbuka dengan kurma

Tenaga dah cukup, apa lagi boleh lah langsung berkebun. Tapi sebelum berkebun persiapan lain perlu disediakan dan diperhatikan:

1. Waktu yang sesuai untuk berkebun di bulan puasa adalah di awal pagi. Sebaiknya, selesai solat subuh terus bersiap untuk berkebun. Awal pagi badan masih rasa segar dan bertanaga.
2. Pakai topi untuk elak anda terkena terik matahari dan pastikan pakaian yang dikenakan selesa.
3. Mula kan berkebun dengan aktiviti yang ringan terlebih dahulu. Sebaiknya, elak untuk melakukan kerja-kerja berat.
4. Berhenti melakukan aktiviti di kebun menjelang pukul 10 pagi. Ia bagi mengelak badan mudah letih akibat hidrasi yang akan berlaku lebih banyak apabila petang
5. Untuk menyiram tanaman di petang hari, sebaiknya lakukan selepas segala persediaan untuk berbuka siap. Atau sebaiknya di hujung waktu sambil menunggu waktu berbuka.

Laman berumput memang sedap mata memandang. Rumput juga antara elemen yang menyumbang kepada penghasilan oksigen dan mengurangkan iklim panas.

Kebanyakkan dari kita yang mempunyai laman akan melantik kontraktor untuk menanam rumput. Sebenarnya, Rumput sekeping yang dijual di nurseri boleh dapat pada harga RM 2-5 sahaja. Tapi bila upah pemasangan dikenakan boleh jadi 2-3 kali ganda.

Bagi anda yang punya impian sebuah laman yang indah dengan kawasan rumput nan menghijau tapi bajet tak berapa nak banyak, boleh cuba untuk tanam sendiri kerana ia tidak memerlukan peralatan dan kemahiran khas.

Untuk mendapatkan sumber rumput, anda boleh cari di nurseri-nurseri berhampiran. kalau beli bayak boleh tawar harga 30-50% dari harga asal. Bergantung pada jenis rumput.

Peralatan asas untuk berkebun sahaja yang diperlukan seperti cangkul, pongkes, pisau, kayu panjang yang untuk buat perabut atau rumah tu.

1. Buang rumput lama serta saki baki bahan binaan sekiranya ada. Paling penting, akar rumput lama perlu dibuang habis bagi mengelakkan rumput lama dan pokok liar tumbuh kembali.

2. Setelah buang semua sisa di kawasan yang akan ditanam rumut, ratakan dan padatkan tanah. Kalau ada pokok, tanam sebelum lapisan pasir dan rumput diletakkan

3. Letakkan pasir halus bagi menutup lapisan tanah tadi. Fungsi pasir adalah untuk meratakan semula permukaan tanah dan ia juga bagus untuk akar baru. Anda boleh gunakan sebatang kayu untuk meratakan pasir. Kalau ada rasa nak buat kawasan berbukit sedikit, masa ni lah anda perlu levelkan pasir tadi membentuk bukit.

4. Seeloknya sembur sedikit racun rumpai yang dicampur sedikit serbuk racun benih cambah bagi menghalang rumput lama atau pokok liar tumbuh kembali.

5. Susun rumput secara rapat tapi jangan bertindih. Jika kawasan rumput anda ada pokok di tengah-tengah nya, boleh buat bulatan dan letak rumput tidak melebihi garisan tersebut. gunakan pisau untuk memotong bahagian rumput yang tidak diperlukan

6. Dah siap penuh rumput di letakkan. lakukan siraman menyeluruh. Tapi pastikan siraman yang dilakukan tidak menyebabkan air bertakung. Jika bertakung ia akan melemaskan akar dan mengancam rumput.


(Gambar) Pemilik Minat Konsep Moden Industri, Nampak Macam Kafe Hipster Tapi Sebenarnya Rumah

Merealisasikan keinginan pemilik mengikut kesesuaian gaya hidup dianggap satu cabaran yan perlu digalas sempurna oleh pereka hiasan dalaman. Ketelusan dan ketelitian merias wajah kediaman yang diamanahkan semestinya antara perkara utama yang perlu dititikberatkan untuk mendapatkan hasil yang benar-benar memuaskan.

Menurut Emasria, kos keseluruhan renovasi kediaman yang dilengkapi dengan tiga bilik tidur, dua bilik air serta dapur dan ruang tamu ini telah menelan belanja RM100k. Pemilik merasakan ia satu pelaburan yang berbaloi kerana tatkala berada didalam rumah ini terasa seperti sedang duduk berehat di kafe indah yang selesa.

Rona kelabu yang memenuhi segenap ruang kediaman ini telah di neutral kan dengan perabot serta aksesori yang diatur dengan pantulan cahaya lampu tepat, menyerlahkan lagi segenap sudut untuk tampil elegan. Selain itu, pembahagian antara satu ruang dengan ruang yang lain juga dilihat amat penting agar kediaman kelihatan lebih teratur tetapi tidak terlalu rigid. Pemilik memilih untuk menggunakan panel besi pada ruang makan untuk memisahkannya daripada dapur. Binaan dinding dengan kemasan cladding bertekstur batu bata merah dijadikan sebagai feature wall sudut ruang makan yang boleh memuatkan 4 hingga 6 orang tetamu. Segenap ruang yang ada telah dihias dengan rapi dan teliti mengikut konsep yang ditetapkan.

Jom IMPIANA bawakan pembaca cuci mata melihat kediaman indah persis kafe hipster ini. Semoga menjadi inspirasi dan ingat, jangan takut untuk mencuba!

Selain daripada memiliki ruang tamu yang indah, dapur juga memainkan peranan yang penting jika ianya dihias dengan cantik dan teratur serta menjadi budaya masyarakat melayu jika ada tetamu yang bertandang, kita pasti akan jamu dengan hidangan yang lazat. Jika dahulu, kita kurang untuk menerima tetamu di bahagian dapur, namun di zaman moden kini, ianya tidak menjadi masalah untuk berinteraksi dengan tetamu di bahagian dapur.

Dapur ini ditatarias dengan menekan pattern berjalur iaitu dua lapisan putih di atas dan bawah manakala di bahagian tengahnya pula berwarna hitam, penulis amat menyukai pilihan meja island di bahagian tengah dapur yang menjadi penyeri walaupun ianya berwarna hitam.

“Selain daripada mendapatkan khidmat nasihat daripada interior designer, kami juga banyak membuat rujukan di website hiasan rumah serta group deko dan antara jenama yang kami beli adalah dari Ikea, Kaison, SSF dan beberapa lagi kedai perabot biasa dan melibatkan perbelanjaan sebanyak RM30k”,ujarnya yang mengusahakan perniagaan sendiri bersama suami.

Pasangan ini ada menyediakan playroom yang terletak betul-betul sebelah dapur yang direka khas untuk kedua-dua cahaya mata mereka yang bagi penulis adalah sebagai langkah bijak untuk make sure keselamatan anak sentiasa dalam perhatian walaupun sibuk memasak malahan pemilik dapur ini akan mengemas dengan teliti setiap kali selesai masak dan akan mengemasnya dua kali seminggu untuk memastikan segala kelengkapan berada dalam keadaan asal.

Untuk dekorasi pula, penulis amat suka dengan pilhan lampu gantung yang dipasang atas meja island malahan pilihan pemilik untuk meletakkan cermin hexagon di bahagian singki wajar dipuji kerana menambahkan lagi keluasan dapur, jangan ingat kecil tiada membawa impak besar. Akhir sekali, peti ais serta, oven dan microwave diberi kemasan yang menarik dengan menanamnya terus ke dalam dinding, tanpa mengganggu ruangan yang lain.

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semulajadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

+INFO KEDIAMAN
Nama Pemilik: Fatin Fatina Nazlan
Jenis Kediaman: Apartment
Konsep: Scandinavia
Spesifikasi: Sebuah ruang tamu, tiga bilik tidur, 3 bilik air, sebuah dapur basah dan kering, balkoni.

Ibu kepada tiga orang cahaya mata ini sememangnya begitu gemar berkemas dan sentiasa mahu kediamannya kelihatan indah dan selesa untuk diduduki mereka sekeluarga. Menurut Fatin suaminya, Syed Azmil Syed Zainul Abidin, merupakan insan yang memberi semangat dalam meneruskan minatnya dalam mendekorasi kediaman. Pasti ramai yang menyangka Fatin mempunyai masa lebih kerana dia tidak bekerja, namun itu adalah silap ini kerana Fatin merupakan seorang peniaga online yang berjaya.

Ringkas & Moden

Bercerita tentang konsep Scandinavian yang diterapkan di kediamannya, Fatin menjelaskan dia sukakan kepada konsep ini yang tampak ringas namun moden.

“Saya minat dengan konsep ini kerana ringkas dan ada sedikit unsur-unsur kayu. Apabila ada unsur kayu tampak rumah lebih berseri. Selain itu saya juga suka warnakan kediaman dengan pelbagai warna cat. Setahun dua atau tiga kali saya akan tukar cat dinding. Cuma kali ini saya terapkan rona putih, hitam dan kuning agar rumah saya tampak cerah dan ceria.

“Ruang makan juga saya selitkan dengan unsur ini. Walaupun tampak ringkas dengan meja makan berunsur kayu dan kerusi makan berkaki kayu dengan perhiasan pasu bunga yang minimaslis. Tampak lebih menarik apabila saya cermin yang ditepinya saya guna pita pelekat murah buat bingkai tampak lebih menyerlah.

Suka Lakukan DIY

Seorang yang cukup kreatif, Fatin menerangkan untuk mendapatkan kediaman yang cantik dan selesa tidak perlu mengeluarkan modal yang besar. Bagi dirinya seseorang itu hanya perlu kreatif dan bijak dalam melakukan DIY sendiri.

“Semua hiasan dirumah saya lakukan sendiri tanpa bantuan suami. Bila suami keluar bekerja bila dia pulang ke rumah tengok kediaman kami sudah berubah wajah. Saya suka DIY sendiri. Saya akan cat rumah sendiri malah saya juga mengecat rumah dengan cara sendiri dengan menggunakan span basuh pinggan. Malah saya yang aktif di laman sosial juga pernah memuatnaik teknik ini di laman sosial hingga menjadi viral.

“Jika kita lakukan DIY memang banyak berjimat. Contohnya botol kicap saya akan DIY menjadi botol yang cantik, tayar pula saya buatkan menjadi kerusi. Bingkai gambar pula saya akan print sendiri dan tampal di dinding,’ jawab Fatin berkongsi ilmu dekorasi dengan lakukan secara sendiri.

Ada di kalangan anda yang mengemarkan aksesori dekorasi yang diperbuat daripada kayuan semulajadi rotan seperti ini? Tidak dinafikan, dekorasi ruang dalaman rumah akan tampak lebih menarik jika aksesori yang diperbuat daripada rotan ini dijadikan sebagai pilihan.

Aksesori yang diperbuat daripada rotan ini bukan sahaja boleh membuatkan dekorasi ruang dalaman rumah tampak lebih menarik, malah ia juga membolehkan kelihatan begitu klasik serta unik.

Jadi, mari IMPIANA kongsikan 5 aksesori dekorasi menarik yang diperbuat daripada kayu rotan boleh dijadikan sebagai pilihan dan pelengkap dekorasi ruang dalaman rumah anda.

Jika anda mahukan sesuatu yang menarik dan lain daripada yang lain, apa kata menggunakan karpet yang dihasilkan daripada rotan seperti ini. Bukan itu sahaja, ia juga amat sesuai bagi anda yang inginkan konsep dekorasi ruang dalaman yang tampak estetik.

2.LAMPU LANTAI

Tidak lengkap rasanya dekorasi ruang dalaman rumah tanpa kehadiran lampu hiasan yang menarik. Bagi anda yang mahukan sesuatu yang unik dan berbeza dari yang lain, anda disarankan untuk menggunakan lampu lantai yang diperbuat daripada rotan ini sebagai pilihan aksesori hiasan rumah anda.

3.PARTITION DIVIDER

‘Partition Divider’ yang diperbuat kayu rotan ini juga boleh dikatakan ia sebagai salah satu aksesori dekorasi yang menarik dan boleh dijadikan sebagai pilihan. Didatangkan dengan kombinasi warna asli dan hitam membuatkan aksesori dekorasi ini tampak lebih elegan dan mewah. Jadi, ia amat sesuai bagi anda yang gemarkan dekorasi dalaman rumah yang dipadankan dengan eleman moden dan klasik.

Foto: Instagram Boomingplus